'BUNTING PELAMIN' TERIMA KOMEN SINIS - INI JAWAB ISTERI AYIE FLOOR 88

Semua sedia maklum mengenai isteri kepada vokalis kumpulan Floor 88, Ayie iaitu Tasha Awie yang kini sedang hamil anak sulung. Namun begitu, berita bunting pelamin itu mengundang pelbagai reaksi daripada peminat dan netizen.

Namun disebalik perkhabaran gembira itu, ada juga suara sumbang mempersoalkan mengenai usia kandungan dan tempoh perkahwinan pasangan ini yang baru memasuki dua bulan.

"(Ramai tanya) eh awalnya mengandung? Ini semua rezeki Allah bagi pada saya dan saya pun tak sangka secepat ini. Mungkin sebab subur? Masa nikah sampai hari kelima saya period (datang haid) dan rezeki yang kita dapat ni tak patut dipertikaikan. Sentiasalah bersyukur.

"Terima kasih semua atas ucapan dan doa kalian semua. Doa yang baik-baik, InsyaAllah doa baik itu akan kembali kepada anda juga," katanya.

Klik untuk gambar besar

Tidak berkecil hati dengan pertanyaan sensitif itu, Tasha atau nama sebenar Nur Natasha Ahmad Nawawi, 22, mengakui sudah terbiasa dengan pelbagai komen daripada netizen. Lebih-lebih lagi dia memahami kedudukan suaminya yang merupakan seorang selebriti dan dikenali ramai.

"Sejujurnya tak ambil hati pun baca komen netizen itu sebab dah biasa tengok komen-komen negatif macam tu. Cuma kalau melibatkan isu keluarga yang tak boleh dipertimbangkan baru la saya akan buat sesuatu.

"Tak apa la saya maafkan mereka yang tulis komen negatif macam tu. Hidup kena tenang-tenang sahaja, apabila doa yang buruk-buruk takut benda tu akan berbalik pada orang yang cakap tu," ujarnya dipetik sebagai kepada kepada mStar.

Sebelum itu, menerusi Instastory, Tasha berkahwin dengan Ayie pada 21 Oktober lalu memberitahu dia menerima banyak pertanyaan netizen mengenai kehamilannya yang kini berusia sembilan minggu.

Pada Khamis lalu, Ayie atau nama sebenar Nik Fadlee Elhamshah, 24, berkongsi berita gembira kehamilan isterinya itu selepas dua bulan mendirikan rumah tangga. Ayie memaklumkan Tasha sudah hamil sembilan minggu dan teruja kerana bakal bergelar bapa muda.

Untuk makluman, bunting pelamin merupakan istilah yang digunakan kepada wanita yang hamil sejurus selepas perkahwinan dan usia kandungan lebih lama dari tempoh perkahwinan itu.

Dalam sudut perubatan, doktor akan mengira usia kandungan dari tarikh hari pertama seseorang wanita datang haid serta last menstrual period (LMP) dan bukannya tempoh hubungan kelamin dilakukan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA ANUGERAH - SITI NURHALIZA MAHU JADI ARTIS & USAHAWAN SEIRING

Tahniah kami ucapkan kepada penyanyi tersohor negara, Datuk Seri Siti Nurhaliza yang telah menerima Anugerah 100 Usahawan Muda Paling Berpengaruh oleh Entrepreneur Insight yang diadakan di Pusat Konvensyen Kuala Lumpur, semalam.

Siti atau nama penuhnya Siti Nurhaliza Tarudin, 40, berkata, anugerah itu menjadi semangat dan inspirasi untuknya melebarkan cabang perniagaan diceburi: "Alhamdulillah, terima kasih atas penghargaan dan kepercayaan diberikan ini.

"Saya mahu menjadikan anugerah ini sebagai pembakar semangat dan inspirasi untuk lebih berjaya dalam bidang perniagaan. Apatah lagi sekarang produk SimplySiti juga sudah memasuki pasaran Indonesia. Tentunya saya mahu mengembangkan lagi cabang perniagaan lain," katanya.

Siti yang sedang giat mempromosikan single Kasihku Selamanya berkata, dia ingin kerjaya seni yang diceburi lebih dua dekad itu bergerak seiring dengan perniagaan dibina: "Saya mahu menjadi artis dan usahawan seiring, supaya apa yang dilakukan dapat dimanfaatkan serta berkongsi rezeki dengan orang lain," ujarnya.

Klik untuk gambar besar

Dalam masa sama, Siti berkongsi anugerah yang diterima itu didedikasikan buat anak tercinta, Siti Aafiyah. Malah, Siti bertuah apabila dia hadir menerima anugerah yang disampaikan Perdana Menteri, Tun Dr Mahathir Mohamad.

"Anugerah ini adalah kenangan indah buat saya dan ia juga buat anak tersayang, Siti Aafiyah. Semoga Aafiyah menjadi insan berjaya dan bermanfaat kepada masyarakat. Semalam, saya menerima anugerah ini yang disampaikan Tun M sendiri. Saya berasa sangat bertuah," tuturnya.

Selain penyanyi lagu 'Anta Permana' itu, antara selebriti lain yang menerima anugerah sama adalah pelakon dan pengacara Awal Ashaari, penyanyi Wany Hasrita, pelakon Nelydia Senrose, pelakon Shaheizy Sam, pelakon Fasha Sandha dan ramai lagi.

www.myartis.com / Sumber & foto: Harian Metro & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK STATUS TERKINI 'BALANCE' - APA MAKSUD DIANA DANIELLE?

Sekitar 8 jam yang lalu, pelakon dan penyanyi Datin Diana Danielle telah memuatnaik status di laman Instagramnya. Melihat pada gambar tersebut, tentera perkataan 'Balance' tanpa apa-apa kapsyen lain.

Status terkini itu telah menimbul tanda tanya yang rata-ratanya tertanya apakah yang dimaksudkan oleh isteri kepada Datuk Farid Kamil ini.

Adakah merujuk kepada kes yang berlaku terhadap suaminya atau tiada kaitan langsung, tidak diketahui.

Pun begitu, meski tidak faham apakah yang dimaksudkan oleh Diana tersebut namun pengikut-pengikut Diana memberikan kata-kata semangat buatnya dan suami.

Klik untuk gambar besar

Sebelum ini, Diana menafikan dakwaan suaminya, Datuk Farid Kamil Zahari, yang ditahan selepas dipercayai menampar seorang anggota polis trafik dan menendang dua orang awam, murung kerana dihalang berjumpa dua anak mereka.

Ibu kepada dua cahaya mata ini memberitahu tidak pernah mengeluarkan arahan melarang Farid mendekati anak mereka.

"Disebabkan saya bekerja, saya tinggalkan dua anak saya di bawah jagaan ibu. Rumah ibu hanya setingkat bawah rumah saya iaitu di kondominium yang sama. Dia boleh berjumpa anak-anak dengan mudah kalau dia mahu," jelasnya.

Pagi semalam, Farid Kamil telah dikenakan tahanan reman selama empat hari bagi membantu siasatan berhubung kes tersebut. Majistret Zakir Asyraf Zubir membenarkan permohonan itu.

www.myartis.com / Sumber: Sinar Harian & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK TAHU ADIRA FAIL CERAI - DATO RED ENGGAN 'LEPASKAN'

Tiada angin tiada ribut, penyanyi Adira Suhaimi telah memfailkan permohonan cerai terhadap suaminya, Datuk Seri Adnan Abu atau lebih dikenali Dato Red di Mahkamah Rendah Syariah Gombak Barat, Rawang, hari ini. Adira atau nama sebenarnya Siti Adira Suhaimi, 28, memfailkan permohonan itu pada 1 April lalu mengikut Seksyen 47 Enakmen Undang-undang Keluarga Islam (Negeri Selangor) 2003.

Ketika disoal Hakim Syarie Mohd Faizal Habib mengenai pendirian Adira mengenai permohonan cerai itu, bintang Akademi Fantasia berkenaan menjawab: "Saya tetap mahu teruskan perceraian ini". Bagaimanapun, Adnan atau dikenali dengan panggilan Datuk Red itu ketika disoal Mohd Faizal membantah permohonan isterinya itu.

Sepatutnya, pada prosiding hari ini ditetapkan untuk pelantikan hakam pegawai mahkamah, namun ditangguhkan. Ini berikutan selepas peguam syarie Mohd Hafiz Abd Rashid yang mewakili Datuk Red memohon prosiding ditangguhkan kerana anak guamnya membuat semakan kehakiman di Mahkamah Tinggi Shah Alam berhubung hakam keluarga.

Mohd Faizal Habib kemudian menetapkan 17 Disember depan sebagai tarikh sebutan hakam kes perceraian itu. Dalam prosiding itu, Adira diwakili peguam syarie Siti Nur Zafirah Mohd Padzil. Datuk Red tiba jam 2.50 petang di mahkamah bersama dua rakannya dan kemudiannya Adira yang dilihat berseorangan jam 3.05 petang.

Klik untuk gambar besar

Sebelum ini, Datuk Red tidak tahu isterinya akan memfailkan perceraian. Sewaktu dihubungi semalam, beliau menafikan mengenai isu perceraian itu dengan berkata, ia hanya khabar angin seperti mana ia heboh diperkatakan sebelum ini.

Terdahulu, seawal jam 8.30 pagi, media hadir ke mahkamah untuk mengikuti prosiding perceraian, namun kemudian dimaklumkan Adira bahawa permohonan cerai terhadap Adnan akan berjalan jam 3 petang. Sepatutnya, prosiding permohonan cerai dilakukan Adira pada jam 9 pagi tadi tetapi penyanyi itu meminta untuk mengubah waktu kerana tidak menyangka perkara itu (permohonan cerai) diketahui umum.

Spekulasi mengenai perceraian pasangan ini timbul apabila ruangan gosip sebuah portal hiburan menyiarkan cerita artis wanita diceraikan ketika sedang hamil anak ketiga. Adnan, seorang ahli perniagaan menikahi Adira di Songkhla, Thailand sebagai isteri kedua pada 3 Disember 2015.

Hasil perkahwinan, Adira dan Adnan dikurniakan tiga cahaya mata, termasuk puteri yang baharu sahaja dilahirkan dua bulan lalu. Perkahwinan pertama Adnan dikurniakan lima cahaya mata. Adnan juga pernah bernikah pada usia 20 tahun, tetapi bercerai selepas lima tahun bersama dan hasil perkahwinan itu dia dikurniakan dua cahaya mata.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GENAP 2 BULAN - ZAHIRAH & AIMAN DEDAH WAJAH 'ISAAC RAEES'

Setelah genap dua bulan dilahirkan iaitu pada 5 Januari lalu di Australia, akhirnya pasangan selebriti Zahirah Macwilson dan Aiman Hakim Ridza mendedahkan wajah anak sulung mereka yang diberi nama 'Isaac Raees'.

Zahiran dan Aiman berkongsi foto wajah putera kesayangan mereka menerusi laman Instagram masing-masing. Dalam entri tersebut, Zahirah dan Aiman turtu mendoakan agar anak mereka membesar dengan sihat, kuat dan baik.

"Our baby is 2 months old today! We love you Isaac Raees 💚 May you grow up healthy, strong and always kind my lil dimples. So proud to call you ours! @isaacraees @aimanhakimridza," kata Zahirah.

Klik untuk gambar besar

"Happiest 2 month old my son @isaacraees Daddy and mummy will forever love you endlessly.We hope you will become a pious child,kind hearted, and loving. Don't grow too fast okay. 😭❤. @_cliquephotography_ #zahIRAH," tulis Aiman pula.

Pasangan itu juga turut membuat akaun Instagram khas buat anak mereka untuk berkongsikan momen indah Isaac buat para peminat.

Untuk makluman, pada Oktober tahun lalu, Zahirah dan Aiman mengambil keputusan untuk tinggal di Australia bersama keluarga sehingga selamat melahirkan.

www.myartis.com / Sumber & foto: Rotikaya, Instagram Zahirah Macwilson, Aiman Hakim Ridza & Isaac Raees

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK LAN SOLO HIDAP ASMA ALAMI SESAK NAFAS - DOKTOR SAHKAN ADA HABUK PADA SALURAN DARAH

"Ketika dalam kereta, Akid mengadu susah hendak bernafas. Dia sendiri susah nak jelaskan bagaimana keadaannya. Maklumlah budak kecil lagi. Jadi saya terus bawa dia ke bahagian kecemasan dan dia terpaksa ditahan di wad untuk menerima rawatan lanjut," kongsi penyanyi Lan Solo mengenai anak lelakinya yang terpaksa dikejarkan ke sebuah pusat perubatran di Kuala Lumpur selepas mengalami sesak nafas pada malam Sabtu.

Kata Lan atau Mohd Razlan Mohamed Yusuf, 37, anaknya bernama Muhammad Akid Qassyaff, 7, mengadu sukar bernafas ketika mereka dalam perjalanan pulang ke rumah selepas menghadiri satu program di ibu kota.

Jelas Lan lagi, anaknya kini dalam keadaan stabil namun masih menerima bantuan pernafasan selepas pemeriksaan doktor mendapati terdapat habuk kotor pada saluran darah yang mengakibatkan Akid sukar bernafas. Tambahnya, anaknya itu sebelum ini sudah disahkan mengalami asma.

"Doktor memberitahu ada habuk pada saluran darah anak saya. Ia terjadi mungkin disebabkan dia terlalu sensitif dan gemar bermain di luar. Akid memang ada masalah asma sejak usia empat tahun cuma sudah lama dia tidak mengalami situasi teruk begini," katanya.

Klik untuk gambar besar

Disebabkan tahu keadaan kesihatan anak ketiganya itu, Lan juga sentiasa bersedia dengan sebarang kemungkinan dan akan terus membawa Akid menerima rawatan jika berlaku sedemikian.

"Sejak kami tahu Akid ada asma, memang sentiasa bersedia jika melihat dia mengalami kesukaran bernafas. Lebih senang untuk terus bawa menerima rawatan kerana pusat perubatan tersebut sudah mempunyai rekod kesihatan anak saya dan mereka tahu ubat terbaik untuk Akid," ujarnya.

Untuk makluman, Lan mendirikan rumah tangga dengan Nur Sheila Hassim pada Disember 2009. Selain Akid mereka juga mempunya tiga orang cahaya mata lain iaitu Nur Amna Qaleesya, 10, Nur Amna Qeesyara, 8, dan Nur Amna Quzandra, 4.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANTUAN ZAKAT, BAD INDIGO SEGAN NAK AMBIL: "ADA ASNAF LAIN LEBIH MEMERLUKAN"

"Pihak Jabatan Kebajikan Masyarakat (JKM) dan Lembaga Zakat Selangor ada memaklumkan kepada saya dan mahu membantu. Tetapi buat masa ini, saya tak mahu ambil lagi bantuan daripada kedua-duanya sebab masih mahu mencuba.

"Saya segan nak ambil duit yang tentunya ada asnaf lain lebih memerlukan. Saya ada luahkan perkara ini pada pegawai yang bertugas. Tetapi mereka ada kata, saya ini layak terima," ujar anggota kumpulan Indigo, Bad yang mengakui malu dan segan untuk menerima bantuan zakat daripada badan kebajikan meskipun layak apabila kini memegang kad Orang Kurang Upaya (OKU).

Menurut Bad, dia tidak sanggup untuk menerima bantuan kerana memikirkan terdapat ramai lagi golongan asnaf atau orang lain yang lebih memerlukan. Kata Bad lagi, apabila dia sudah bersedia atau pun tiada cara lagi untuk menjana pendapatan untuk meneruskan hidup, dia akan memaklumkan kepada pihak zakat.

Klik untuk gambar besar

"Katanya, zakat bukan hanya kepada fakir miskin sahaja, ada banyak kategori. Dia beritahu supaya saya jangan risau, tetapi tak mengapalah. Jika saya sudah bersedia atau tiada langsung cara lain untuk hidup, mungkin saya akan hubungi mereka. InsyaAllah," katanya.

Berkogsikan keadaan kesihatannya, Bad berkata dia perlu mendapatkan rawatan di hospital secara berkala bagi membersihkan luka di kaki kiri selepas kesemua lima jari kakinya dibuang akibat diabetes.

"Sejak keluar dari hospital awal tahun lalu lagi saya memang kena guna 'walker' untuk bantu pergerakan. Paling susah nak urus diri adalah dalam tandas. Tapi nak tak nak, kena buat juga. Saya juga uruskan diri sendiri tanpa mahu menyusahkan isteri. Begitu juga kalau nak ke hospital untuk rawatan berkala itu, saya akan bergerak dan pandu kereta sendiri," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - YUSRY, NORA ARIFFIN & HABSAH HASAN DIKURNIA GELARAN DATUK

Penyanyi, pelakon dan pengarah Yusry Abdul Halim (KRU), penyanyi Nora Ariffin dan penulis lirik Habsah Hasan telah dikurniakan Darjah Kebesaran, Pingat dan Bintang Wilayah Persekutuan, sempena sambutan Hari Wilayah Persekutuan hari ini.

Mereka yang merupakan antara 335 penerima itu masing-masing menerima kurniaan pingat Panglima Mahkota Wilayah (PMW) oleh Yang di-Pertuan Agong, Al-Sultan Abdullah Riáyatuddin Al-Mustafa Billah Shah yang membawa gelaran Datuk.

Dalam pada itu, Nora memberikan reaksi suka bercampur duka berikutan tidak dapat berkongsi kegembiraan ini dengan Allahyarham suaminya, Johan Nawawi yang meninggal dunia pada 24 Mac 2017.

Bagaimanapun, penyanyi lagu 'Di Persimpangan Dilema' itu tetap bersyukur kerana dapat meraikan kurniaan daripada Yang di-Pertuan Agong ini dengan tiga anaknya iaitu Mohd Syakir Iman, Putri Nur Dahlia dan Putri Nur Fateha. Seorang lagi anaknya, Mohd Syakir Alif meninggal dunia pada 14 Disember 2019.

Habsah atau lebih mesra dengan panggilan Kak Chah pula merakamkan kesyukuran penganugerahan ini. Ia juga menjadi pembakar semangat buatnya yang sudah  lebih empat dekad aktif sebagai penggiat seni untuk terus berkarya.

Menteri Wilayah Persekutuan, Tan Sri Annuar Musa berkata, pengurniaan itu adalah sebagai menghargai sumbangan besar penggiat seni dan budaya terhadap lapangan mereka.

Menurutnya, bagaimanapun tarikh penyempurnaan Istiadat Pengurniaan Darjah Kebesaran, Bintang dan Pingat Wilayah Persekutuan bagi tahun ini sedang ditentukan mengambil kira situasi semasa penularan pandemik COVID-19.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ORANG TAK PERNAH RASA PERCERAIAN AKAN SENTIASA MEMERLI" - NOURUL

"Terbaca komen-komen berbentuk hencapan kepada adik yang saya kenal sebelum dia popular lagi iaitu Sharifah Sakinah juga kepada kakaknya yang baik hati Sharifah Shahira. Saya jadi terkejut dan takut,.. seram pun ada. Orang tak pernah rasa perpisahan dan perceraian akan sentiasa memerli... akan sentiasa mengata dan sentiasa mengutuk.

"Ingatlah. Kita semua manusia. Hidup ni ada putarannya," demikian tulis penyanyi Nourul Wahab yang kesal dengan tindakan segelintir netizen yang melemparkan kata-kata kesat kepada Sharifah Sakinah selepas pelakon itu mendedahkan sudah bercerai baru-baru ini.

Nourul berkata, situasi keruntuhan rumah tangga yang sedang dilalui Sharifah Sakinah sukar difahami oleh orang yang tidak pernah melalui fasa itu. Pada 9 Julai, Sharifah Sakinah mendedahkan sudah berpisah dengan juruterbang Aliff Adha sejak Mei lalu. Pasangan ini dikurniakan seorang cahaya mata perempuan bernama Anais Adha yang berusia tiga tahun.

Dalam pada itu, Nourul menasihati orang ramai supaya sentiasa menjaga tutur kata agar tidak menyinggung perasaan orang lain. Tambahnya, tiada manusia yang sempurna malah seseorang itu perlu sentiasa perbaiki diri untuk menjadi lebih baik pada masa akan datang.

Klik untuk gambar besar

"Jangan kawal hidup orang, tapi kawal hidup kita yang kita tak tahu apa nak jadi pada kita pada masa akan datang. Tengok kain sendiri koyak tak. Tunjuk pada orang guna satu jari, yang datang pada kita empat jari lagi.

"Kata orang macam-macam, tapi sebenarnya bukan orang tu yang kita kata. Tapi kita tunjuk siapa kita sebenarnya. Semoga diberi petunjuk oleh Allah buat kita semua. Tiada siapa yang sempurna. Jadi kita perbaiki diri jadi lebih baik... sesiapa saja," jelas Nourul.

Nourul pernah mengalami kegagalan rumah tangga bersama komposer Ajai pada tahun 2007. Hasil perkongsian hidup mereka dikurniakan seorang cahaya mata perempuan iaitu Ayu Nazirah yang berusia 21 tahun. Dia kemudian berkahwin dengan Eric Daniel Depp, 55, pada pada 6 Jun 2012 dan dikurniakan tiga orang cahaya mata iaitu Zachary Depp, 7, Raphael Depp, 5, dan Isabella Depp yang berusia satu tahun.

www.myartis.com / Sumber & foto: mStar, Instagram Nourul Depp & Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA RAMAI PENONTON TUNDUK MALU TENGOK BABY SHIMA SAKAN BERGELEK

Pasti ramai tahu mengenai penyanyi dangdut, Baby Shima yang sering terpalit dengan pelbagai kontroversi panas dan terbaru teaser lagu bersama usahawan sensasi, Aliff Syukri baru-baru ini menerima kecaman. Meskipun dikecam teruk, namun ia tidak memberi kesan kepada Baby Shima.

Belum reda dengan isu panas menari ghairah dan berpakaian mencolok mata dalam video itu, tular pula video Baby Shima membuat persembahan di Aeon Danau Kota, Kuala Lumpur, semalam.

Menerusi video yang dimuat naik oleh pengguna TikTok, Shima dilihat sedang menyanyikan sebuah lagu sambil bergelek disaksikan oleh para tetamu yang hadir.

Klik untuk gambar besar

Ternyata tarian menggairahkan Baby Shima itu menimbulkan rasa kurang senang penonton di hadapannya ditambah pula dengan pakaiannya yang agak ketat. Tidak kurang juga, ramai yang tidak sanggup melihat persembahan tersebut sehingga ada yang tertunduk malu.

Diruangan komen, ramai yang mempersoalkan pihak penganjur menjemput Shima untuk membuat persembahan kerana dikatakan tidak sesuai dengan imej yang ditampilkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PROSES MEDIASI TIDAK BERJAYA - SITI NORDIANA DAKWA DIFITNAH, SERING DISINDIR

"Program mediasi tu saya tak boleh nak cakap apa yang dibincangkan. Kami menghormati kedua-dua pihak. Yang pasti tak ada jalan penyelesaian ketika mediasi itu. Jadi kita terus ke mahkamahlah," kata penyanyi dan pelakon Siti Nordiana ketika ditemui selepas prosiding diaman dia enggan berkongsi sebarang butiran yang menjadi punca kegagalan mediasi.

Kegagalan proses mediasi tuntutan kes saman fitnah Siti Nordiana atau nama penuhnya Siti Nordiana Alias, 36, terhadap lima rakannya dilanjutkan kepada perbicaraan penuh bermula hari ini di Mahkamah Seksyen, di sini.

Peguam yang mewakili Siti Nordiana, Abang Azlan dari Abang Azlan & Associates berkata, kes itu terpaksa dilanjutkan kepada perbicaraan demi menghormati -kedua-dua pihak.

"Sebenarnya plaintif dan defendan sudah menjalani proses mediasi atas saranan mahkamah tetapi tiada kata persetujuan dan penyelesaian antara mereka. Jadi terpaksa sambung untuk perbicaraan penuh. Mengenai proses mediasi, apa yang boleh saya komen memang tak berjaya. Ini disebabkan kami menghormati pihak sebelah sana (defendan)," jelasnya.

Klik untuk gambar besar

Sementara itu, peguam Azlan Razak dari Azlan Razak & Associates yang mewakili Lan Solo, Syura dan Nur Shiela berkata, terma-terma yang dibincangkan kedua pihak tidak dipersetujui, jadi terpaksa dibawa kepada perbicaraan: "Saya minta maaf. Kedua-dua pihak dan mahkamah bersepakat untuk tidak mendedahkan apa yang dibincangkan sepanjang proses mediasi," ujarnya.

Dalam pada itu, Siti Nordiana atau lebih dikenali sebagai Nana, memberitahu Mahkamah Sesyen di sini, hari ini, bahawa beliau sering disindir dalam Instagram (IG) Live Lan Solo sehingga peminat mula menyedari perkara itu dan mempercayai kata-kata didakwa fitnah yang dilemparkan terhadapnya.

Siti Nordiana dalam keterangannya mendakwa siaran IG Live oleh lima individu termasuk Lan Solo dan Syura, menyebabkan beliau digambarkan sebagai individu angkuh, tidak menghormati orang dan bermoral rendah sehingga mengundang kecaman netizen.

Menjawab soalan peguam Azlan Abdul Razak yang mewakili Lan Solo; isterinya, Nur Sheila Hassim; dan Syura, sama ada IG Live itu ditujukan kepada beliau atau menyebut namanya, Nana menjawab: "Sebelum ini, mereka sudah banyak kali sindir saya di IG."

Azlan: Anda kata Lan Solo fitnah anda dengan menyatakan 'sampai tak pandang kita ni siapa' itu adalah fitnah. Apa perkataan fitnah yang cuba disampaikan? - Nana: Apa yang dia cakap, perangai saya tak elok, tidak menghormati orang, saya angkuh. Konon tak pandang mereka siapa dan buatkan orang percaya, sedangkan saya tidak pernah buat begitu pada mereka," katanya.

Akibatnya, Nana mendakwa, beliau menerima kecaman netizen yang menyatakan beliau seorang bermuka-muka, mempunyai perangai tidak baik dan penghidap bipolar: "Di IG Live, terdapat komen daripada netizen yang turut menyatakan 'tak sangka Nana begitu, teruknya perangai Nana dan kasihan peminat dia'," katanya.

Ketika disoal berhubung isu wang yang dibangkitkan pula, Nana berkata, ia menggambarkan beliau berkira soal wang, selain seorang yang kedekut dan artis bermoral rendah: "Kalau orang lain baca dan mereka akan anggap saya begitu, padahal saya tidak begitu," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - APEK 'BERDATING' DENGAN SITI

Gambar ini di upload oleh Apek melalui Twitternya memberitahu bahawa beliau telah makan tengahari bersama penyanyi nombor satu negara Datuk Siti nurhaliza dan Datuk K. Waaahhh... bertuah sungguh Apek semenjak menjadi popular ni meskipun hanya menyertai bidang sukan.

Kerana Apek bukan hanya menjadi sebahagian daripada selebriti sekarang, malah baru-baru ini turut dilantik menjadi duta Puma. Persoalannya, apakah yang dibincangkan oleh Apek dan Siti? Mungkinkah Siti mahu mengambil Apek menjadi duta kosmetiknya atau menjadi rakan duet dalam album terbarunya?

Jawapannya... sama-samalah kita tunggu nanti!

Klik untuk imej besar...


PENGARAH MINTA HENTI KECAM ERMA FATIMA: "BABAK ZUL ADALAH SCENE DIRECTOR CUT YANG MUNGKIN TAK TAYANG TV"

"Ya! Saya yang mengarahkan babak itu... adegan yang Zul kongsi itu adalah scene director cut yang mungkin tidak akan ditayangkan di televisyen. Apa yang netizen tonton itu rakaman second version jika sesuai untuk digunakan dan sekadar untuk tujuan publisiti.

"Saya tak tahu pula Zul akan berkongsi babak itu di Instagram. Saya pun terkejut bila dapat tahu orang bercakap tentang hal ini tapi benda pun dah jadi, sebagai pengarah saya kena ambil tanggungjawab ini. Sebenarnya adegan intim begitu tak sampai 10 peratus pun dalam drama ini.

"Babak berkenaan dihasilkan untuk menggambarkan karakter Sera iaitu lakonan Siti Hariesa sebagai isteri kedua Emir (Zul Ariffin)," kata pengarah iaitu Ain Sharif yang menjelaskan adegan panas yang bocor itu merupakan rakaman kedua yang mungkin tidak ditayangkan di televisyen.

Drama 'Perempuan Itu' yang belum ditayangkan itu nampaknya sudah menjadi perbualan hangat netizen di laman sosial selepas pelakon utama Zul Ariffin berkongsi sedutan babak panas bersama aktres Siti Hariesa di laman Instagram miliknya.

Klik untuk gambar besar

Pada malam Jumaat, Instagram Zul diserang netizen selepas dia memuat naik babak panas drama lakonannya itu di laman sosial berkenaan. Video memperlihatkan Zul mendukung Siti Hariesa dari depan dianggap keterlaluan dan tidak sesuai untuk tayangan masyarakat di negara ini.

Bukan sahaja dikecam netizen, malah video itu turut menarik perhatian pendakwah termasuklah Menteri di Jabatan Perdana Menteri (Hal Ehwal Agama) iaitu Senator Datuk Idris Ahmad yang turut menegur babak panas berkenaan.

Dalam pada itu, Ain yang ampil menjawab kontroversi berkenaan berkata, sebagai pengarah dia hanya menjalankan amanah dan tanggungjawab sebaik mungkin bagi memastikan mesej serta jalan cerita drama berkenaan sampai kepada penonton.

"Sebelum penggambaran pun kita dah berbincang dengan pelakon dan mereka okay untuk lakonkan babak begitu. Kita buat rakaman second version itu bertujuan untuk menjadikan drama lebih menarik tapi semuanya terpulanglah kepada stesen nak pakai atau tidak.

"Saya hanya jalankan tugas sebagai pengarah dan berharap mesej cerita ini sampai kepada penonton sebab apa yang ditonjolkan dalam drama itu memang berlaku di sekeliling kita. Saya sedar ada sesetengah babak agak sensitif untuk penonton tapi mereka kena tengok dahulu dan fahamkan jalan cerita, baru mereka tahu apa yang kami cuba sampaikan, sebenarnya banyak mesej positif dalam drama ini," ujarnya.

Bukan hanya nama Zul Ariffin menjadi trending di laman Twitter, malah nama penerbit Erma Fatima turut menjadi sebutan netizen kerana disangka merupakan pengarah drama berkenaan.

"Ingin saya jelaskan, babak dalam drama ini tak ada kaitan dengan mama (panggilan untuk Erma). Dia penulis skrip dan saya menvisualkan karakter mengikut penulisannya... semasa penggambaran pun Kak Erma berulang kali pesan jangan buat (aksi) daring sangat nanti tak boleh keluar televisyen.

"Dia tahu akan ada babak mereka bersama tapi tak jangkalah saya akan terjemahkan dalam bentuk begitu. Jadi tak wajarlah netizen kecam Kak Erma kerana babak itu adalah arahan saya," tuturnya.

Selain Ain, drama 30 episod ini turut diarahkan oleh pengarah terkenal Isma Yusof. Drama 'Perempuan Itu' lakonan Zul Ariffin, Mimi Lana dan Siti Hariesa ini akan ditayangkan pada bulan Ramadan ini di TV3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA PERCUTIAN JANNA NICK & KEKASIH DIPERSOAL: "BILIK ASING-ASING KE?"

Pelakon Janna Nick sering kali berkongsi sebuah video gembira ketika bercuti bersama kekasihnya yang juga pelakon, Dini Schatzmann di luar negara baru-baru ini.

Terkini, Janna menerusi laman Instagram telah berkongsi video dia dan Dini kelihatan ceria menari di beberapa lokasi menarik: "My best travel buddy," tulisnya ringkas sebagai kapsyen.

Menjengah ruangan komen, rata-rata netizen meninggalkan respon berbeza. Ramai yang tumpang gembira melihat kebahagiaan pasangan pelakon itu. Namun, ada juga yang seakan tertanya-tanya sama ada Janna dan Dini tinggal di bilik berasingan selama bercuti di luar negara itu.

"Seronoknya travel merata berdua, bersemut handphone." - "Bilik asing-asing ke?" - "Kehulu kehilir, mampu menikah tapi tak menikah, Allahu hati-hati jangan sampai Allah murka." - "Tidur sekali ke pergi travel? Ke bilik asing-asing?" - "Bilik mesti asing-asing kan" -

Klik untuk gambar besar

"Bodo la kalau asing-asing. Kat sana takde JAIS. Peduli apa." - Kat Malaysia ada JAIS ramai je yang tinggal sebumbung," antara komen-komen netizen.

Bagaimanapun, seorang pengguna Instagram yang menggunakan nama @kissyanick tampil membalas beberapa komen. Menurutnya, kunjungan pasangan itu seperti yang dilihat ramai ini turut disertai pasukan produksi sekitar 16 orang.

Malah menerusi tinjauan, Janna atau nama sebenarnya Nurul Jannah Muner ada memaklumkan dia akan ke luar negara atas tujuan kerja pada 14 Disember lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PATUT KENA BAN DARI BERLAKON & KELUAR TV" - SHARNAAZ PULA ULAS ISU PELAKON WANITA CUBA 'SONDOL' SUAMI ORANG

"Setiap drama dia akan pergi kau rumah tangga orang, memang mamposlah. Orang macam ini, baik lelaki atau perempuan patut kena ban dari berlakon dan keluar televisyen."

Demikialah tulis Sharnaaz Ahmad, 38, yang meluahkan rasa geram dan berpendapat pelakon wanita berkenaan tidak sepatutnya dibenarkan terus berlakon disebabkan sikap buruk itu.

Sejak pelakon dan penyanyi Bella Astillah mendedahkan seorang heroin drama yang tanpa segan silu mengaku menyukai suaminya, Aliff Aziz, ramai cuba menebak individu yang dimaksudkan.

Pendedahan tersebut juga menarik perhatian ramai terutama dalam kalangan selebriti yang turut melahirkan rasa geram dengan keberanian pelakon wanita tersebut cuba menyondol Aliff daripada Bella.

Klik untuk gambar besar

Dalam pada itu, ketika dihubungi mStar, Sharnaaz berkata, dia tidak pernah mempunyai pengalaman seperti itu dan apa diluahkan hanya sekadar pandangan secara umum.

"Saya tak terlibat dalam cerita ini," ujarnya ringkas.

Sebelum ini, pelakon Nabila Huda juga turut menyelar tindakan heroin berkenaan yang dikatakan bakal merosakkan namanya di dalam industri selain kerjayanya akan terjejas.

Bukan itu sahaja, Nabila juga menasihati aktres berkenaan agar tetap fokus tanggungjawabnya sebagai seorang pelakon semasa di set penggambaran.

Terdahulu, Bella mengakui tindakan memuat naik hantaran di Instagram Story miliknya baru-baru ini memang ditujukan kepada pelakon wanita tersebut sebagai satu bentuk amaran agar tidak menggangu rumah tangganya.

Jelas Bella, selain mengakui menyukai Aliff kepadanya, pelakon wanita berkenaan turut mahu berkawan dengannya meskipun ditolak.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTUDUNG - AKHIRNYA REZEKI ALLAH MELIMPAH RUAH BUAT MIA SARA

Meskipun ada segelintir artis kita yang ragu-ragu mengenai kebaikan bertudung kerana bimbang pintu rezeki mereka tertutup, tetapi pelakon remaja Mia Sara membuktikan sebaliknya.

Terkini, dia bukan sahaja tampil sebagai usahawan berjaya dengan melancarkan produk tudung dan pakaian muslim terbaru MS Couture, malah dia mengakui tawaran berlakon juga makin banyak tanpa diduga.

"Saya sedih kerana teringat awal-awal kami menjual tudung ketika itu saya belum berhijrah (memakai tudung) lagi kira-kira pada Januari 2015.

"Masa itu kami ada kedai sendiri, namun ketika iu tudung tidak laku dan nak jual sehelai pun susah.

"Sampailah selepas balik umrah Disember tahun lalu saya terbuka hati untuk bertudung, daripada situ rezeki semakin murah dan Allah tunjuk jalan untuk berniaga," ujar Mia dipetik melalui Mstar.

Sehingga kini, jualan yang dilakukannya itu semakin meningkat sehingga tidak dapat menampung permintaan pembeli.

Terdahulu, menyentuh mengenai lakonan, Mia baharu sahaja selesai menjalani penggambaran drama Strawberry & Karipap.

"Alhamdulillah, masa saya beri kenyataan sudah kurang dapat tawaran berlakon selepas itu banyak pula yang datang.

"Saya pelik juga tawaran yang datang juga tidak minta saya buka tudung dan sesuaikan watak saya menjadi kanak-kanak bertudung," tambahnya penuh syukur.

Foto: Mia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ABBY & SUAMI AMBIL MAIRA DARDA FARISA SEBAGAI ANAK ANGKAT KETIGA

"Kehadiran Darda luar dari perancangan, tiada persediaan langsung. Abah (Faizal) mula-mula macam berat saja, nak pikul amanah dan tanggungjawab baru. Ingat terakhir dah Muhammad Daiyan Fayyadh dan Maisara Dayana Fathia, tapi bila Allah dah tulis rezeki kami, tetap jadi rezeki kami... Alhamdullillah.

"Ada sesiapa nak bagi hadiah tak? Darda tak ada baju cantik-cantik ni. Semua mama dah bagi orang hari itu... ke boleh shopping online?," demikianlah kata penyanyi dan pelakon Abby Abadi apabila dia dan suaminya, Muhammad Faizal atau Jai Ezzany mengambil keputusan mengambil seorang bayi perempuan berusia sembilan, Maira Darda Farisa sebagai anak angkat ketiga mereka, meskipun sudah memiliki sepasang anak angkat.

Menurut Abby, pada awalnya dia dan suami tiada hasrat menambah anak angkat, namun secara kebetulan mereka memutuskan untuk memelihara Darda. Pada Isnin lalu, pelakon drama 'Gerak Khas' ini memberi bayangan sedang memelihara seorang anak angkat yang baru dilahirkan.

Klik untuk gambar besar

"Assalamualaikum. Morning... Mama berpantang hari pertama, patut macam payah je nak lepaskan barangan baby dalam rumah ni, rupanya nak beranak lagi... kan abah. Abah risau tak tertanggung baby ni nanti, tanggungjawab besar kalau ambil lagi... tapi sahabat-sahabat disini, kalau suatu masa nanti saya susah, boleh tolong juga kumpul seorang RM10? hehe," tulisnya.

Pada Julai 2018, Abby mengambil seorang anak angkat lelaki, tidak sampai sebulan kemudian dia mendedahkan menerima seorang lagi bayi perempuan. Abby dan Faizal mendirikan rumah tangga pada 14 Ogos 2015 dan dikurniakan anak pra matang, Muhammad Danial Firman atau Baby D yang dilahirkan dengan berat 535 gram pada 27 September tahun lalu namun meninggal dunia selepas berusia 70 hari.

Menerusi perkahwinan terdahulu bersama Norman Hakim, Abby mempunyai tiga orang anak iaitu Mohamed Danish Hakim 17, Marissa Dania Hakim, 14, dan Maria Danisah Hakim, 11.

www.myartis.com / Sumber & foto: mStar & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - TASHA SHILA TIMANG ANAK KEDUA, NYLA KAADIRA

Sekitar 10.37 pagi semalam, pelakon Tasha Shilla telah selamat melahirkan cahaya mata kedua yang merupakan bayi perempuan seberat 3.19 kilogram secara pembedahan.

Suami Tasha iaitu Muhammad Atiq Idris, memaklumkan proses pembedahan dipermudahkan dan keadaan Tasha dan bayi mereka dalam keadaan baik. Dalam pada itu, pasangan itu juga memaklumkan memilih nama Nyla Kaadira buat cahaya mata kedua mereka itu

"Syukur kerana pembedahan selama 45 minit itu juga turut berjalan dengan lancar. Malah, saya juga berada di dalam bilik pembedahan untuk menemani Tasha. Saya berterima kasih kepada doktor kerana banyak memberikan penjelasan bagi memudahkan urusan pembedahan," jelasnya.

Untuk makluman, Tasha dan Muhammad Atiq Idris mendirikan rumah tangga pada 28 Februari 2020. Pasangan itu turut dikurniakan cahaya mata lelaki, Raeez Zander kini berusia setahun lima bulan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI SHERIE BERSYUKUR ISTERI, ANAK-ANAK, DUA ANAK SAUDARA & MENTUA NEGATIF COVID-19

Suami kepada pelakon Sherie Merlis iaitu Tengku Shafiz Rullah meluahkan rasa syukur apabila isteri, dua anak dan dua anak saudara serta ibu bapanya disahkan negatif Covid-19 berdasarkan keputusan ujian calitan yang dibuat semalam. Ia selepas adik perempuan Sherie, suami dan anaknya berusia 10 bulan disahkan positif Covid-19.

Tengku Shafiz memaklumkan, sudah dua bulan dia tidak berjumpa dengan keluarganya berikutan Sherie bersama anak-anak 'terperangkap' di rumah adik iparnya disebabkan Pelan Pemulihan Negara (PPN) Fasa 1 di Selangor ketika ini.

"Keputusan ujian saringan isteri, anak-anak dan dua anak saudara serta kedua mentua saya, Alhamdulillah negatif. Dimaklumkan, mereka akan kuarantin di rumah. Lagi lapan hari, pihak klinik akan datang buat ujian saringan kedua.

"Sebenarnya, Sherie dengan anak-anak terperangkap di rumah adik ipar berikutan Fasa 1 PPN. Pejam celik, hampir dua bulan kami tak dapat jumpa. Walhal dalam negeri yang sama saja.

"Seorang di utara Selangor, seorang di selatan Selangor. Dugaan. Kalau ikutkan hati tanpa guna akal, mahu saja saya langgar undang-undang prosedur operasi standard (SOP) redah ke Kajang untuk bantu isteri saya," katanya.

Dalam masa sama, Tengku Shafiz turut mengucapkan mengucapkan terima kasih kepada semua pihak yang sudi membantu keluarga isterinya.

"Salam sejahtera. Terima Kasih di atas laporan berita ini. Syukur kepada Tuhan. Mujur ada rakan-rakan penggiat seni yang prihatin dan sudi mendapatkan khidmat kuarantin dan rawatan dengan pemantauan pasukan perubatan dari klinik swasta Kumpulan Megaklinik Zahran (KMZ).

"Hanya Allah saja yang dapat membalas ihsan mereka. Nak tunggu Kementerian Kesihatan Malaysia (KKM) sampai mungkin agak lambat, takut semua yang dalam rumah berjangkit.

"Semalam ambulans sudah datang. Adik ipar saya, suami dan salah seorang anak mereka (bayi 10 bulan) yang positif Covid-19 sudah dibawa ke Pusat Kuarantin Risiko Rendah Swasta (PKRCS) di Hotel Royale Raja Chulan, Kuala Lumpur kendalian klinik swasta Kumpulan Megaklinik Zahran (KMZ)," tulisnya di ruangan komen Facebook Harian Metro.

Terdahulu, Sherie memuat naik hantaran video yang meminta pertolongan supaya adiknya yang disahkan positif Covid-19 menjalani kuarantin di pusat kuarantin dan bukannya di rumah, semalam.

Selain adik perempuan Sherie, suami dan anak adiknya berusia 10 bulan juga disahkan positif wabak itu dan kini menjalani kuarantin di Pusat Kuarantin Risiko Rendah Swasta (PKRCS) di Hotel The Royale Raja Chulan, di sini, selama 10 hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLIE 'MEROYAN' TENTANG POLITIK - CHEF WAN BERI AYAT PADU

Pelakon Ellie Suriaty kini kini dilihat semakin berani dan kerap berbicara soal politik sejak isu beliau dengan lantangnya bersuara dan menyokong pembebasan bekas Perdana Menteri, Datuk Seri Najib Razak di mahkamah.

Tindakan Ellie itu bukan sahaja mendapat perhatian netizen tetapi chef selebriti, Datuk Chef Wan yang menganggap tindakan pelakon itu sangat tidak wajar apatah lagi Ellie masih lagi tidak puas hati dengan kekalahan Barisan Nasional pada PRU 14 yang lalu.

Menurut Chef Wan, sebagai negara yang mengamalkan demokrasi, rakyat berhak untuk memilih kerajaan baru yang dirasakan layak untuk memerintah.

Klik untuk gambar besar

Lebih banyak seseorang itu membuka mulutnya sebenarnya lagi nampak bodoh. Ellie tidak perlu terlalu berdrama ataupun 'meroyan' kerana ia hanya mengundang rasa menyampah orang ramai.

Terdahulu, Ellie berkata beliau berhak dan bebas untuk menyokong Najib Razak serta menyuarakan pandangannya mengenai isu politik dan sedikit pun tidak kisah dengan segala kritikan negatif netizen terhadap dirinya.

Ellie juga menafikan beliau diupah untuk untuk bermati-matian menyokong bekas PM itu dan menjelaskan apa yang beliau lakukan adalah untuk menegakkan keadilan tanpa mengharap sebarang balasan.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TYA ARIFFIN & SUAMI TUNAI UMRAH: "KEPERGIAN INI SEPERTI REZEKI BULAN KELAHIRAN..."

Anak tiri penyanyi terkenal Datuk Seri Siti Nurhaliza iaitu Asyraf Khalid dan isteri selebriti Indonesia yang kini menetap di Malaysia, Tya Arifin baru-baru ini telah berangkat ke Tanah Suci semalam bagi mengerjakan ibadah umrah.

Menerusi laman Instagram, Tya atau nama sebenarnya Nurtria Wulandri Arifin menggangap peluang melakukan ibadah tersebut sebagai rezeki sempena bulan kelahirannya.

"Bismillahirahmanirrahim, Insya-Allah lagi satu jam Tya akan bertolak ke Jeddah dan meneruskan perjalanan umrah. Tya mohon maaf kepada semua jika ada salah yang sengaja maupun tak sengaja...

Klik untuk gambar besar

"Kepergian ini seperti rezeki bulan kelahiran Tya, Masha-Allah. Doakan Tya dan suami dipermudah umrah hingga kembali lagi ke tanah air," tulisnya yang memuat naik rakaman video perjalanannya dari rumah hingga ke lapangan terbang.

Pemergiannya ke Tanah Suci itu diraikan oleh ramai ahli keluarga serta rakan-rakannya yang menanti di lapangan terbang. Bagaimana pun Tya terpaksa meninggalkan dua cahaya matanya Ariff Jiwa, 5, dan Azzahra Jiwa yang baru berusia tiga tahun.

Meninjau ke ruangan komen, rata-rata pengikut pasangan ini mendoakan agar ibadah dan perjalanan mereka selamat dan dipermudahkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH DIPECAH MASUK - KERETA IQRAM PULA LANGGAR TEMBOK

Malang tak berbau... demikian yang menimpa pelakon Iqram Dinzly apabila rumahnya dipecah masuk pencuri dan juga keretanya terbabit kemalangan.

Perkara tersebut dikongsi oleh pelakon yang sering terlibat kontroversi menerusi laman Instagram miliknya baru-baru ini.

Lewat malam kelmarin, Iqram memberitahu kediamannya di Damansara itu dipecah masuk pencuri dan telah mengambil barangan berharga bernilai lebih RM10,000.

Antara barangan berharga yang dicuri ialah tiga utas jam tangan, iPhone 6 dan laptop peninggalan arwah bapanya.

"Alkisah cerita kelmarin mangga dikopak dan jam bernilai RM10,000, telefon bimbit Iphone 6 serta laptop arwah bapa telah dirompak. Walau apa pun, tak perlu memberontak, hanya syukuri ujian dan dugaan Allah," ujarnya.

Klik untuk gambar besar

Beberapa jam kemudian, Iqram memuatnaik pula gambar kereta jenis Honda CRV miliknya rosak selepas terlanggar tembok. Menurut Iqram, kejadian itu terjadi kerana dia terlalu penat dan mengantuk. Namun tiada sebarang kecederaan dialaminya.

"Apabila diri terlalu penat dan mengantuk maka terhentak di tembok dan isteriku (kereta) cedera terluka sebegini. Satu persatu ujian yang diberi dan semakin ku sedari.

"Sekiranya jadi maka jadilah ia, usah dipertikaikan lagi kerana semua ini suratan takdir," katanya lagi.

Menerusi kepsyen gambar tersebut, dia tetap tenang dan sabar menghadapi dugaan dan mungkin ada hikmah disebalik kejadian menimpanya. Apapun, semoga Iqram tabah mengahdapi dugaan ini.

www.myartis.com / Sumber: Iqram Dinzly IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIHADIAHKAN BARANGAN MEWAH DARI DATO SERI VIDA - CIK B TOLAK, TAK KENA DENGAN CITARASA

Anak kepada usahawan kosmetik, Dato' Seri Vida iaitu Cik B baru-baru ini kembali menjadi perhatian netizen apabila dia menolak pemberian ibunya yang ingin menghadiahkan Cik B beberapa barangan berjenama mewah.

Berbeza dengan gadis remaja yang sama umur dengannya, Cik B atau nama sebenarnya Nur Edlynn Zamileen Muhammad Amin dilihat lebih gemar berpakaian ringkas dan tidak gemar bersolek seperti gadis-gadis lain.

Dia yang memuatnaik tangkap layar perbualan Whatsapp bersama ibunya di laman sosial twitter ternyata telah menarik perhatian warga maya. Menerusi perbualan itu, Cik B seboleh-bolehnya menolak hadiah berjenama mewah seperti Christian Dior pemberian ibunya itu.

Selain beg tangan, DSV juga mahu membeli hadiah seperti beg sandang serta kasut sukan yang harganya mencecah ribuan ringgit. Bagaimanapun, Cik B berkata dia tidak berminat dengan barangan tersebut malah menganggap ianya satu perbuatan membazir. Cik B yang kini berusia 15 itu turut mendapat pujian netizen kerana dilihat sentiasa merendah diri walaupun dilahirkan dalam keluarga yang berada.

Klik untuk gambar besar

www.myartis.com / Sumber & foto: Beautifulnara & Instagram Cik B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYU RAUDHAH KEMPUNAN BULAN MADU

Perkahwinan Ayu Raudhah, 26, dan Mohd Zaquan Adha, 23, sudah menjangkau hampir setahun. Namun yang membuat Ayu kempunan ialah bilamana mereka berdua masih belum sempat untuk berbulan madu disebabkan terlalu sibuk dengan urusan tugas.

“Memang sampai sekarang Ayu dan suami tidak sempat berbulan madu. Bukan tidak mahu, tetapi masa tidak mengizinkan. Sebaik sahaja majlis persandingan di kedua-dua belah pihak tempoh hari, Ayu dan Zaquan sudah terikat dengan komitmen kerja. Jadi, kami terpaksa lupakan tentang bulan madu buat seketika.

"Bagaimanapun, Ramadan baru-baru ini Ayu dan suami sempat menunaikan Umrah bersama. Rasanya kunjungan ke Tanah Suci itu lebih bermakna. Tak mengapalah tak dapat bulan madu pun, Ayu anggap hari-hari yang kami lalui bersama ketika ini adalah bulan madu. Ayu sangat-sangat bahagia dengan suami, “ ujar Ayu dipetik sebagai berkata.

Untuk pengetahuan semua, Ayu yang kegugugran Oktober lalu kini semakin pulih dan tiada sebarang masalah kesihatan lain. Bagaimanapun, beliau masih perlu rehat yang cukup meskipun kadangkala jadual penggambarannya agak terlalu ketat.

“Selepas keguguran hari itu, Ayu tidak punya masalah kesihatan yang lain. Cuma tidak mendapat rehat yang cukup sebab sibuk sangat. Buat masa ini doktor masih tidak benarkan Ayu hamil lagi. Kena tunggu selepas tiga bulan. Memang Ayu dan Zaquan tidak merancang untuk dapatkan anak, tapi buat masa ini Ayu perlu dengar nasihat doktor. Selepas tempoh tiga bulan ini berakhir, tak kisahlah kalau hamil pun,” ujar Ayu menutup bicara.


SUAMI SEMAKIN STABIL SELEPAS KELUAR HOSPITAL - AMYZA RASA LEGA

Keadaan suami kepada pelakon Amyza Aznan iaitu Khairil Izhar Mohd Nazir yang kena serangan jantung itu kini semakin stabil selepas dibenarkan keluar dari hospital minggu lalu.

Amyza yang meluahkan rasa lega itu bagaimanapun memberitahu keadaan suaminya masih perlu dipantau terutama membabitkan jadual makan ubat dan menjaga pemakanannya.

"Selepas menjalani rawatan, doktor mengesyaki jantung Khairil tersumbat. Dia juga menghidap darah tinggi. Selain itu doktor turut mengeluarkan sejumlah air dari dalam paru-parunya.

"Sepatutnya Khairil perlu menjalani rawatan angioplasti, tetapi saya berasakan ada baiknya rawatan itu dilakukan kemudian andai situasi semakin teruk.

"Setakat ini keadaan Khairil masih stabil dan saya memantaunya dengan memastikan dia makan ubat diberikan doktor," katanya.

Klik untuk gambar besar

Jelas Amyza lagi, dia akui apabila pihak hospital beritahu suaminya datang bersendirian untuk mendapatkan rawatan ia adalah detik paling mencemaskan.

Bukan itu saja sepanjang tempoh Khairil ditahan di wad, ia adalah dugaan paling besar dalam hidupnya. Tambahan pula tegas Amyza sepanjang 13 tahun mereka berkahwin dia banyak bergantung dengan suaminya.

"Dugaan datang tanpa diduga. Bayangkan selama seminggu Khairil mendapatkan rawatan di hospital, saya perlu melangsaikan penggambaran di dua lokasi drama iaitu 'Monalisa' dan sitcom 'Mamu Mami Gosip'.

"Anak pula tidak ada orang yang jaga kerana saya tiada pembantu rumah. Sejak menimang cahaya mata pertama, kami bersama-sama menjaga dan membesarkan anak.

"Allah SWT itu Maha Adil. Berdepan dengan dugaan tetapi Dia permudahkan segala urusan saya. Pada waktu sama ibu saya yang kurang sihat sanggup datang ke rumah menjaga cucunya," ujarnya.

Jelas Amyza lagi, ibunya baru saja menjalani pembedahan di kepala kerana penyakit darah tinggi. Bagaimanapun, kekuatan dan semangat ibunya turut menjadikannya kuat.

"Orang nampak mudah, tetapi sebenarnya kekuatan kena datang daripada kita sendiri. Kalau saya tak mampu menghadapinya, bayangkan keadaan suami di hospital.

"Celik mata, saya kena uruskan anak. Kemudian ke lokasi penggambaran dan pergi ke hospital menguruskan suami pula.

"Selain keluarga, kawan-kawan dan doa peminat menerusi Instagram menjadi sumber kekuatan saya. Saya juga lega kerana setiap hari melawat suami di hospital, dia semakin sihat dan menyambut kedatangan saya dengan senyuman," tuturnya.

Menurut Amyza lagi, walaupun Khairil sudah nampak sihat, pergerakannya agak perlahan.

"Saya ikut saja apa yang doktor suruh buat sementara menunggu jadual untuk pemeriksaan seterusnya," jelasnya.

Kata Amyza lagi, dia memang 'terasa' apabila suaminya terpaksa dirawat di hospital kerana selama 13 tahun dia memang bergantung penuh pada Khairil.

"Segala urusan dilakukan suami termasuklah membayar segala bil, sehinggakan kad ATM saya, suami yang pegang kerana sepanjang kami berkahwin memang urusan rumah tangga dia banyak membantu," katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAKZIAH - SAMSUDIN LAMIN KEMBALI KE RAHMATULLAH

Penyanyi veteran, Samsudin Lamin, 76, telah menghembuskan nafas terakhirnya sekitar pukul 7.40 pagi tadi akibat jangkitan kuman pada paru-paru di kediamannya di Kampung Setia, Batu 18, Rawang.

"Dia jatuh di biliknya kira-kira 28 Mac lalu dan sejak itu keadaan kesihatan arwah semakin buruk dan tidak mampu untuk berjalan, selain itu dia juga ada jangkitan kuman pada paru-paru.

Klik gambar untuk size besar

"Sejak jatuh itu, dia ada beberapa kali dimasukan ke Hospital Sungai Buloh dan pagi tadi juga kami sudah panggil ambulans untuk membawanya ke hospital, namun doktor mengesahkan dia sudah meninggal dunia di rumah," ujar Yunetta Yusof, 57, isteri kepada Allahyarham.

Menurut Yunetta, sebelum suaminya itu meninggal dunia, Allahyarham ada mengadu sesak nafas sebelum rebah dipangkuannya.

Tambahnya, ketika kejadian, dia sedang melakukan rutin harian untuk memandikan dan menukar lampin suaminya itu.

"Saya tidak menyangka sebab pada mulanya dia hanya mengadu sesak nafas dan tiba-tiba pengsan di pangkuan saya dan apabila doktor datang arwah sudahpun meninggal dunia," katanya.

Jenazah Allahyarham akan dimandikan di Masjid Kampung Setia dan dikebumikan selepas Zuhur di Tanah Perkuburan Batu 20, Kuang.

Samsudin Lamin terkenal dengan lagu-lagu Melayu asli antaranya Titisan Embun Pagi, Seri Siantan dan Bukit Malawati.

Al-Fatihah.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ATAS JEMPUTAN PIHAK LAIN - AKHIRNYA ADI PUTRA & JOHAN AS'ARI TIBA DI INDONESIA BAGI PROMOSI 'MAT KILAU'

"Alhamdulillah, rezeki Allah itu luas. Kami baru saja tiba di sini. Sudah tentu bukan daripada mereka (pihak penerbitan)," kata pelakon Adi Putra menerusi hantaran video yang dimuat naik di laman Instagram.

Dalam video berkenaan, Adi yang tiba di Jakarta, Indonesia pada Jumaat bersama pelakon Johan As'ari bagi promosi filem 'Mat Kilau' atas jemputan Finas dan wakil pengedar di Indonesia itu berharap filem yang bakal ditayangkan di negara seberang itu bermula 31 Ogos ini diterima baik penonton di sana.

Adi, 41, meluahkan rasa syukur dan berterima kasih kerana dijemput oleh wakil pengedar filem berkenaan di Indonesia iaitu CBI Pictures, Perbadanan Kemajuan Filem Nasional Malaysia (Finas) dan rakan pelakon, Yayan Ruhian.

"Semoga dipermudahkan kepada seluruh warga Indonesia, memberikan sambutan baik dan menerima dengan terbuka filem ini. Allah Maha Kaya. Kebangkitan pahlawan, kebangkitan pejuang, kebangkitan kebenaran dan taat pada yang satu," ujarnya.

Sebelum ini, timbul salah faham antara Adi dan pihak Kembara Studio apabila dia gagal menghubungi wakil penerbit sehingga menyebabkan pelakon berkenaan mengambil keputusan untuk tidak hadir ke Jakarta bagi mempromosikan filem tersebut.

Klik untuk gambar besar

Adi bagaimanapun mendedahkan ada menerima 11 panggilan balas dari wakil syarikat penerbit namun dia mengambil keputusan untuk tidak menjawabnya kerana masih berasa terkilan.

Dalam satu temu bual sebelum ini, Adi memberitahu dia nekad dengan keputusan enggan menyertai kumpulan promosi filem arahan Syamsul Yusof itu melainkan mendapat jemputan dari pihak pengedar Indonesia.

Menerusi satu komen balas di Instagram sebelum ini juga, Johan As'ari turut berasa berat hati untuk terlibat dalam program promosi di sana.

Memberi respons terhadap luahan Adi, pihak Kembara Studio memaklumkan panggilan pelakon tersebut tidak dijawab kerana mereka berada dalam mesyuarat dan tidak tahu punca Adi bertindak memuat naik status dan punca kemarahannya sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MERIAHNYA BILA STACY SEKELUARGA BERAYA DI KAMPUNG AKIM

"Sukar untuk saya mengungkapkan perasaan bersyukur dan gembira saya apabila pelawaan saya untuk menyambut raya bersama diterima baik oleh Stacy sekeluarga. Buat pertama kalinya ayah Stacy turut berkunjung ke rumah saya di Johor bersama adik beradik Stacy yang lain," demikian kata Akim Ahmad mengenai kekasihnya Stacy.

Nampaknya, Akim makin bersikap terbuka dan selesa berkongsi kisah cintanya bersama Stacy berbanding sebelum ini.

Malah dia nampak amat gembira bila pelawaannya untuk beraya bersama Stacy dan keluarga di kampung halamannya telah tertunai.

"Sukar untuk saya mengungkapkan perasaan bersyukur dan gembira saya apabila pelawaan saya untuk menyambut raya bersama diterima baik oleh Stacy sekeluarga. Buat pertama kalinya ayah Stacy turut berkunjung ke rumah saya di Johor bersama adik beradik Stacy yang lain.

"Stacy turut menggayakan baju berwarna hijau yang dijahit sendiri oleh ibu saya untuk kelihatan sedondon bersama keluarga saya. Lebih menggembirakan apabila melihat wajah Bella (anak angkat Stacy) turut memakai baju berwarna hijau yang disediakan oleh ibu saya.

"Ini adalah tahun kedua Stacy berkunjung ke Johor dan merasai sendiri pengalaman menyambut hari raya. Kemeriahan beraya di kampung halaman berbeza sekali dengan sambutan di kotaraya," ujar Akim dipetik sebagai berkata melalui BH Online.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERKATAAN 'RETIS': "ITU ADALAH SATU PENGHINAAN" - ADIBAH NOOR

"Mula-mula saya kena betulkan awak dulu. Jangan panggil kami retis, itu adalah satu penghinaan. Retis is a downgrading (merendahkan) ia adalah cara untuk merendah-rendahkan gelaran artis," ujar penyanyi Adibah Noor yang menegur seorang netizen yang memberi gelaran retis bagi merujuk kepada artis di Malaysia.

Tambah penyanyi lagu 'Terlalu Istimewa' itu, retis hanyalah perkataan yang dicipta netizen untuk menghina artis seperti dirinya.

Dalam pada itu, pelawak dan pengacara Jihan Muse turut menyokong kenyataan itu dan menganggap perkataan itu tidak pernah wujud.

Kata isteri kepada pelakon Ungku Haris ini, pekerja dalam bidang seni adalah artis yang diambil daripada perkataan art iaitu seni.

Klik untuk gambar besar

"Lagi dipanggil retis. Perkataan retis tidak pernah wujud ye. Retis tu dicipta netizen dan disambut oleh netizen lalu dihebahkan juga oleh netizen.

"Pekerja dan pelaku seni adalah Artist. Nama pun art. Bak kata Arif Bahran I can't brain this," katanya.

Selain itu, beberapa artis lain iaitu Nabila Huda, Farah Fauzana dan Ariff Bahran turut bersetuju dengan kenyataan itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH KEMBALI BERDAMAI - VIDA & IQBAL 'KUNCI MULUT' ISU STATUS HUBUNGAN

"Sebenarnya berbaiknya kami ini tanpa dirancang... bila kami berjumpa dan berjumpa. Nampak Iqbal semakin matang selepas setahun lamanya tidak bersua muka," ujar pengusaha kosmetik Datuk Seri Vida yang mengakui kini sudah kembali berdamai dengan usahawan dan pengsohor Ahmad Iqbal Zulkefli setelah sekian lama bermasam muka.

Sejak insiden pulang cincin selepas perkhabaran yang mendakwa Vida dan Iqbal menjalinkan hubungan istimewa tinggal 'kenangan', masing-masing dilihat mendiamkan. Jika ada pun, mungkin kedua-dua pihak dilihat menyindir antara satu sama lain menerusi platform media sosial masing-masing.

Namun baru-baru ini, menerusi perkongsian di TikTok, Vida kelihatan kembali 'mesra' dengan Iqbal dan mampu duduk bersebelahan sambil berbual. Menerusi rakaman yang dimuat naik itu, Vida dan Iqbal diajukan beberapa soalan, termasuk status hubungannya dengan Iqbal buat masa ini.

Vida bagaimanapun berkata, hilangnya seteru antara mereka adalah berlaku tanpa dirancang, selepas kerap kali berjumpa di pelbagai acara. Kemudian, penyanyi lagu 'Ku Ikhlaskan' itu diaju soalan mengapakah dia tidak berhubung dengan Iqbal dalam tempoh masa yang agak panjang, jawab Vida: "Saya tak tahu dia ni... dulu macam Tanggang," tuturnya.

Bagaimanapun, ketika diminta untuk mengulas apakah status mereka buat masa ini, adakah masih kekal sebagai rakan bisnes atau teman istimewa, masing-masing dilihat mendiamkan diri. Meninjau ruangan komen, ramai yang bersetuju jika Vida dan Iqbal kembali menjalinkan hubungan istimewa.

"Suka tengok muka masing-masing. Macam ada aura cinta berputik kembali." - "Haish... apa pasal aku yang tesengeh-sengeh. Cinta berputik kembali lah tu." - "Sweet pula tengok Datuk dengan Iqbal," antara komen-komen netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUASANA MAJLIS RESEPSI HAFIDZ ROSHDI & ISTERI

Pelakon Hafidz Roshdi dan isterinya, Nurul Shuhada semalam telah mengadakan majlis resepsi mereka setelah selesa melangsungkan majlis akad nikah pada penghujung bulan April lalu.

Majlis resepsi yang mengambil masa beberapa bulan untuk dilangsungkan itu telah diadakan di Astana Wedding Place & Function, Shah Alam.

Dalam majlis tersebut, pasangan merpati dua sejoli ini kelihatan begitu segak dan cantik sekali mengenakan busana songket berwarna lembut.

Walaupun majlis yang diadakan secara sederhana namun dekorasi pelamin yang dipenuhi bunga seperti taman menambahkan lagi keceriaan majlis tersebut.

Majlis resepsi ini telah dihadiri oleh keluarga di kedua-dua belah pengantin, rakan-rakan terdekat dan juga beberapa rakan selebriti. Majlis juga turut diserikan dengan busana kedua belah keluarga memakai busana berwarna biru dan merah jambu.

Terdahulu pasangan ini telah selamat diijabkabul di kediaman perempuan di Perlis pada 30 April lalu. Majlis yang penuh sederhana itu hanya dihadiri oleh teman rapat pasangan sahaja. Malah pada ketika itu, Hafidz juga tidak banyak berkongsikan gambar di sekitar majlis mereka.

Tahniah sekali lagi diucapkan kepada pasangan sama cantik sama padan ini.

Foto kredit: Hafidz Roshdi IG & @karmaxproduction

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"BUKAN SIKIT... RATUSAN RIBU RINGGIT" - DIDIE DAKWA RAKAN KONGSI 'SONGLAP' DUIT SYARIKAT

Didie Alias difahamkan bukan sahaja merupakan seorang pelakon, malah dia juga ada membuka sebuah syarikat bersama rakan kongsinya. Namun baru-baru ini, syarikatnya telah mengalami kerugian sehingga ratusan ribu ringgit.

Kerugian yang dialami syarikat itu didakwa dilesapkan oleh rakan kongsinya sendiri. Ujar Didie, dia memberi tempoh selama tiga bulan kepada individu berkenaan untuk tampil memberi penjelasan namun peluang itu disia-siakan begitu sahaja.

"Jangan kau pecah amanah! Saya berdiam diri selama tiga bulan dan bagi dia masa untuk buktikan yang dia berada di pihak yang benar namun individu itu tak pernah datang... tapi tak apa, kita ada undang-undang.

"Saya dah buat laporan di balai polis dan sekarang dia sedang disiasat. Kerugian yang saya alami bukan sikit, kalau setakat seratus dua mungkin wartawan tak nak tahu fasal ini. Tapi ini melibatkan ratusan ribu ringgit dan itu adalah duit orang, bukan duit saya!" ujarnya.

Apa-apa pun, semoga perkara ini dapat diselesaikan dengan baik.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS VOKALIS PANJI DERITA HEPATITIS C - ISTERI MOHON BANTUAN

"Saya sudah tidak berdaya lagi untuk bekerja dan untuk berbual juga sukar, kalau boleh memang hendak segera sembuh tetapi doktor maklumkan hati saya gagal untuk berfungsi.

"Doktor kata saya perlu menjalani satu lagi pemeriksaan lanjut pada 20 Ogos ini, kini saya disahkan mengalami hepatitis C dan kegagalan hati untuk berfungsi dengan baik," kata bekas vokalis kumpulan Panji, Mohd Rafi Ibrahim selepas doktor mengesahkan dirinya menghidap Hepatitis C.

Mohd Rafi yang lebih dikenali sebagai Opie, 48, yang tidak mampu bercakap lama dan hilang kudrat untuk bergerak kini dirawat di Hospital Tengku Ampuan Afzan (HTAA).

Opie sebelum ini dikejarkan ke HTAA selepas mengalami kesukaran bernafas ketika berehat di rumah mereka di Indera Sempurna, Sabtu lalu.

Beliau yang sebelum tidak sedarkan diri dan dirawat di wad kecemasan HTAA, kini boleh berinteraksi dan berbual bersama mereka yang melawatnya namun tidak mampu bercakap untuk tempoh lama.

Opie yang berasal dari FELDA Jerangau, Terengganu pernah popular dengan album 'Senang' pada tahun 1993 hingga tercalon untuk anugerah 'Artis Baru Terbaik' (Berkumpulan) pada 'Anugerah Industri Muzik 1993'.

Penyanyi yang popular dengan 'lagu Kasih Yang Tidak Pasti' mengakui dirinya sudah tiga bulan tidak bekerja sebagai tukang paip kerana menderita penyakit itu dan mengharapkan ihsan saudara terdekat.

Untuk makluman, Opie mendirikan rumah tangga dengan Suhailiza Ahmad, 42, sejak 11 tahun lalu dan mempunyai enam anak, termasuk tiga yang masih kecil dan bersekolah.

Sementara itu, Suhailiza berkata, orang ramai yang ingin memberikan sumbangan boleh dihulur ke nombor akaun Suhailiza Ahmad 06019021080458 Bank Islam atau menghubunginya di talian 019-9447083.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK KISAH BERBELANJA BESAR UNTUK ANAK-ANAK - JAMAL ABDILLAH BERSYUKUR REZEKI MURAH

"Tak dinafikan, apabila mempunyai anak-anak masih kecil perbelanjaan keperluan mereka seperti pakaian boleh tahan besar juga. Namun, saya bersyukur anak-anak saya rezeki mereka sangat murah. Cuma Azura, sekolah dia yang saya masukkan sekarang adalah sekolah terbaik. Namun, ia memerlukan perbelanjaan yang besar.

"Jadi, saya tiada masalah dan menjadi halangan kerana saya cari rezeki pun untuk mereka," itulah kata penghibur legenda, Datuk Jamal Abdillah, 63, yang tidak kisah apabila perlu mengeluarkan perbelanjaan besar untuk pendidikan anak-anaknya, asalkan mereka dapat menimba ilmu di sekolah terbaik dan kesihatan mereka sentiasa terjaga serta membesar dengan baik.

"Saya tak berkiralah (perbelanjaan anak). Maksudnya bahagian susu, makan dan minum mereka itu pun sudah beribu-ribu ringgit, termasuk pakaian dan sekolah mereka lagi, Insya-Allah rezeki mereka murah. Malah, setiap anak-anak saya sudah ada simpanan mereka sendiri.

"Ini termasuk simpanan untuk Osama dan Zaki yang saya buat sebagai jaminan masa depan mereka," tuturnya yang meluahkan rasa syukur tiada masalah dari segi kewangan, selain mengakui teruja melihat perkembangan pendidikan Azura yang sangat fasih bertutur bahasa Inggeris.

Tambah Jamal lagi, Azura memang setiap hari selesa bertutur dalam bahasa Inggeris sehingga beliau pun kadang-kadang berasa tergagap juga nak menjawabnya, namun beliau tidak pernah memaksa Azura kerana itu minatnya bertutur bahasa Inggeris yang semula jadi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA NASIHAT PEGUAM - LAN PET PET BENGANG DITUDUH 'JUAL BELI BARANG'

"Memandangkan post-post yang berunsur fitnah dan telah mengaibkan nama saya, jadi saya akan mendapatkan khidmat nasihat dari peguam saya untuk tindakan selanjutnya.

"Saya akan jemput rakan media untuk memberi penjelasan lanjut mengenai video yang tular tersebut," tulis pelawak Lan Pet Pet mengenai dakwaan fitnah sebuah video yang viral di laman Twitter mengenai seorang pelawak yang didakwa sedang menjalankan urusan ‘jual beli’ dan secara tiba-tiba mengamuk apabila mengetahui urusan tersebut dirakam.

Apa yang tak dapat diterimanya, netizen pula berteka-teki dan memetik namanya yang didakwa merupakan individu yang berada di dalam kenderaan tersebut berdasarkan loghat percakapan.

Klik untuk gambar besar

Ianya didedahkan seorang pengguna Twitter yang memuat naik video berkenaan disertakan dengan kapsyen seolah-olah mendakwa individu tersebut sedang berurusan jual beli ‘barang’.

"Rajin pelawak zaman sekarang ni, macam-macam kerja mereka buat. Hari tu seorang jadi tauke ayam. Kali ni tak pasti lagi tauke sayur atau air batu," tulis empunya video melalui Twitternya itu.

Hantaran tweet berkenaan bagaimanapun telah diturunkan, demikian lapor Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BORING LAH KAU NI, TAK PADAN GEMUK" - SHUK MINTA INDIVIDU BERSEMUKA

Pelawak, pengacara dan pelakon Shuk Sahar baru-baru ini telah menerima kritikan berbaur 'body shaming' menerusi ruangan komen pada hantaran yang dimuat naik dalam Instagram ketika menyambut ulang tahun kelahiran anak perempuan keduanya.

"Boring (bosan) lah kau ni, tak padan gemuk," tulis individu tersebut.

Menyifatkan komen tersebut sebagai melampau, Shuk mencabar individu yang sewenang-wenang menggelarkan dirinya gemuk dan membosankan untuk bersua muka dengannya.

"Bang macam panjang kau nak ceramah sini, DM (mesej) aku nombor kau kita jumpa," balas pengacara I Can See Your Voice Malaysia (ICSYVM) itu secara ringkas.

Klik untuk gambar besar

Menjengah ruangan komen, rata-rata pengikut pemilik nama sebenar Mohammad Shukri Mohamed Sahar itu memintanya agar bersabar dan jangan ambil pusing komen negatif tersebut.

Untuk makluman, Shuk mendirikan rumah tangga dengan gadis pilihannya, Rossalennah Natassyiah Asshaferah atau lebih dikenali sebagai Rossa pada 20 Disember 2015. Hasil perkahwinan, mereka dikurniakan dua orang anak perempuan, Nur Qurratu Ain, 4, dan Nur Assyifatu Aimin, 1.

Minggu lalu, kisah rumah tangga Shuk menjadi bahan bualan hangat netizen dalam media sosial selepas Rossalenna memuat naik beberapa hantaran kononnya diugut seorang wanita.

Malah, Rossa juga turut mendedahkan terdapat individu yang telah menghantar santau, sekali gus menimbulkan persoalan ramai seolah-oleh sekali lagi sedang berdepan pergolakan rumah tangga akibat kecurangan si suami dengan seorang wanita lain. Sekitar Julai tahun lalu, Shuk pernah berdepan kes serupa dengan wanita sama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANTUNG BENGKAK - RINGGO TERIMA MENANTU SELEPAS SEMINGGU KELUAR HOSPITAL

"Sebanyak tujuh dulang hantaran dengan mas kahwin sebanyak RM5,000 menjadi pelengkap majlis hari ini.

"Rumah menantu dan besan tidak jauh dari kedai saya, Warung Roti Canai Ringgo iaitu hanya 90 meter. Atas dasar cinta mereka, kedua-dua keluarga bersetuju mempercepatkan proses akad nikah,” ujar bekas vokalis kumpulan Arrow, Ringgo, apabila anak sulungnya melangsungkan perkahwinan di Kampung Sungai Petai Pasir Puteh hari ini.

Untuk makluman, Ringgo baru sahaja keluar dari Hospital Tengku Anis (HTA) enam hari lalu selepas mengalami kesukaran untuk bernafas dan disahkan menghidap jantung bengkak dan berair.

"Saya amat gembira apabila anak lelaki saya Nur Muhammad, 24, dapat mendirikan rumah tangga bersama gadis pilihan hati, Nur Amalina Fadzullah, 19.

"Majlis akad nikah diadakan secara sederhana dengan mematuhi prosedur operasi standard (SOP) di Masjid Mukum Pulau Lim pagi tadi. Majlis perkahwinan akan diadakan di rumah pengantin perempuan," kongsi Ringgo, atau nama sebenarnya, Mohd. Zain Ramli, 51.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIRA FILZAH KONGSI DETIK CEMAS BILA ANAKNYA USIA 3 BULAN POSITIF C0V1D

Anak lelaki pelakon Mira Filzah, Wan Khair Amir yang baru berusia tiga bulan itu disahkan positif C0V1D dua minggu lalu. Mira yang berkongsi saat cemas itu mengaku hilang punca dan menangis sebaik mengetahui bayinya telah dijangkiti virus berbahaya terbabit.

"Saya tergerak hati untuk membuat ujian saringan ke atas Amir selepas melihat kesukarannya untuk bernafas dan matanya berair. Selalunya bayi yang masih kecil jarang berdepan dengan situasi sebegitu.

"Kebetulan sebelum ini keluarga saya turut disahkan positif C0V1D. Enggan mengambil risiko saya terus membuat pemeriksaan dan ternyata Amir juga positif C0V1D.

"Sebagai ibu saya tak sanggup melihat keadaan Amir ketika menjalani ujian saringan. Kita yang dewasa pun rasa sakit bila hidung kita dijolok, inikan pula bayi berusia tiga bulan," jelasnya yang dipetik sebagai berkata kepada Harian Metro.

Klik untuk gambar besar

Meskipun melalui ujian dan pengalaman yang mendebarkan, pelakon drama 'Pujaan Hati Kanda' ini reda dan menyifatkan situasi itu adalah norma baharu yang dihadapi oleh sesiapa saja.

"Saya percaya kalau bukan sekarang mungkin pada masa akan datang Amir akan terkena juga jangkitan virus ini. "Alhamdulillah Amir tidak mengalami simptom yang teruk dan hanya perlu menjalani kuarantin di rumah saja," kata Mira yang turut dijangkiti C0V1D selepas anaknya kembali pulih.

Untuk makluman, Mira atau nama sebenarnya Nur Amirah Filzah Badioezaman selamat bergelar ibu pada 10 Mei lalu selepas mendirikan rumah tangga bersama Wan Emir Astar Wan Mohammad Khair-il Anuar pada 3 September 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIAP SEJAK 5 TAHUN - ZAITON SAMEON MENANTI ALBUM DILANCARKAN

"Tak tahulah bila nak lancar. Sudah lama saya rakam album itu. Mungkin tahun ini masa yang sesuai, tapi saya sendiri tak pasti," kata penyanyi terkenal era 1980-an, Zaiton Sameon yang berharap albumnya dapat dilancarkan dengan segera.

Zaiton, 60, berkata yang beliau masih ternanti-nanti album baharunya untuk dilancarkan walaupun proses rakaman sembilan buah lagu sudah siap sepenuhnya sejak lima tahun tahun lalu.

Menurutnya, sehingga kini dia tidak dimaklumkan mengenai perancangan berkenaan namun mengakui kerap menyanyikan lagu-lagu daripada album baharu berjudul 'Terimalah Aku'  terbitan Money Entertainment itu ketika membuat persembahan pentas.

Klik untuk gambar besar

Hasil semakan di YouTube, Money Entertainment telah memuatnaik dua lagu daripada album berkenaan iaitu 'Terimalah Aku' dan 'Insan Kecil' sejak Ogos 2012.

Bercerita lanjut mengenai album berentak balada yang melodinya lebih kepada era 1990-an, Zaiton berkata dia sedia untuk mengikuti siri jelajah bagi tujuan promosi selepas ia dilancarkan.

"Seronok sangat kalau dapat peluang pergi merata tempat untuk promosi album. Saya yakin orang boleh terima album ini kerana ia seakan lagu-lagu lama saya dulu," tuturnya.

Tambah penyanyi yang popular dengan lagu 'Menaruh Harapan' ini, dia masih aktif menerima undangan nyanyian di seluruh negara termasuk Singapura dan Brunei.

"Alhamdulillah saya masih terima undangan buat persembahan untuk majlis makan malam. Hampir setiap minggu saya ke Singapura untuk buat persembahan di sana.

"Lagu wajib pastinya 'Menaruh Harapan', ada kalanya sampai tiga kali kena nyanyi lagu itu dalam satu persembahan," ujarnya.

Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ADAM AF & FIZA ELITE SAH BERCERAI KALI KEDUA

Tiada angin, tiada ribut... tup tup Fiza Halim, akhirnya membuka rahsia bahawa dia sebenarnya sudah bercerai dengan suaminya, Adam AF.

Dengan penceraian itu, ia merupakan kali kedua mereka bercerai selepas bernikah pada September 2013. Mereka sebelum ini bercerai kali pertama pada 28 April 2014 sebelum rujuk semula pada tahun yang sama.

Bercerita mengenai penceraian kedua itu, kata Fiza, Adam telah melafazkan cerai pada 21 September lalu dan pengesahan lafaz cerai itu telah dilakukan di Mahkamah Syariah Shah Alam, Selangor pada 28 Disember.

"Saya menganggap kami sudah tiada jodoh dan kami telah berpisah dengan cara baik. Saya juga minta dia lepaskan saya tanpa ada rasa dendam di hati. Sekarang ini kami bawa haluan sendiri," ujar Fiza dipetik sebagai berkata.

Terdahulu, Fiza juga menjelaskan bahawa dia sudah solat istikharah dan berusaha untuk menyelamatkan rumah tangga mereka, namun keputusan lebih kepada berpisah.

"Walaupun sekitar Ogos tahun lepas kami masih sebumbung tapi berlainan bilik. Semakin berusaha, semakin jauh juga perasaan itu," tambahnya yang tidak dikurniakan cahaya mata dengan Adam.

Bagaimanapun, melalui perkahwinan bersama suami pertamanya, Fiza mempunyai dua orang anak.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK & SUAMI BAKAL KONGSI TARIKH LAHIR - ADIRA ALAMI ALAHAN TERUK

"Saya susut tiga kilogram daripada 43 menjadi 40 kilogram dalam masa seminggu hamil. Mana tidaknya, setiap kali makan saya akan muntah semula," kongsi Adira yang kini sudah memasuki fasa sepuluh minggu hamil.

Mengakui mengidam banyak perkara sejak berbadan dua, Adira juga gemar menikmati kari mamak ketika hamil, selain suka melihat orang yang mempunyai darah campuran dan juga melihat pelakon Hindustan menari.

"Selama ini saya tak suka kari tetapi sejak mengandung saya hantu kari. Setiap hari mesti rasa nak makan kari. Kalau tak dapat makan, lalu kedai mamak pun saya dah okey.

"Selain itu, sejak mengandung saya suka tengok muka orang yang mempunyai darah campuran dan juga melihat pelakon Hindustan menari," katanya sambil ketawa.

Tambah Adira tanpa berselindung, dia juga kurang gemar bau suaminya dan berasakan ia kemungkinan daripada pembawaan budak.

Apa yang menarik, anaknya itu juga dijangka dilahirkan sama tarikh dengan kelahiran suaminya iaitu 22 Mac.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Pada masa sama, Adira tidak kisah jantina bayi yang bakal dilahirkan asalkan ia dalam keadaan baik dan cukup sifat.

"Doktor cakap kemungkinan anak saya akan lahir pada 22 Mac. Kebetulan pula sama tarikh dengan hari lahir bapa dia. Kalau tidak sama mungkin hampir pada tarikh tersebut," katanya.

Sementara kata Adira, dia enggan ambil peduli dengan apa yang terjadi dan juga perkara-perkara yang mungkin terjadi di kemudian hari, baginya, apa yang lebih utama ketika ini dia mahu kehidupannya bergerak dengan cinta si anak yang berada dalam rahimnya.

Malah, penyanyi berasal dari Ranau, Sabah itu juga tiada masalah jika suaminya ingin berkahwin tiga seperti yang pernah dinyatakan Adnan sebelum ini.

"Saya tidak ada masalah jika dia ingin berkahwin tiga atau empat sekali pun. Janji, dia boleh jaga semua isterinya dengan baik. Jangan kahwin selagi tidak boleh berlaku adil," tuturnya penuh erti.

Kontroversi yang terjadi membuka mata Adira untuk menyerahkan sepenuh perhatian terhadap diri dan juga anak yang bakal dilahirkannya itu.

"Lagi elok saya jaga diri sendiri daripada memikirkan orang akan menjaga kita dan memberi sepenuh perhatian kepada kita.

"Perempuan zaman sekarang kena ada perancangan masa depan. Kena ada simpanan sendiri kalau-kalau terjadinya sesuatu di kemudian hari. Kita tidak boleh mengharapkan orang walaupun dengan suami sendiri. Kita juga kena bekerja sendiri. Orang lain mungkin tak ikhlas menjaga kita seperti mana diri kita sendiri," jelasnya yang mengaku akan terus menyanyi biarpun sudah mempunyai anak.

Menolak perasaan sebegitu timbul selepas kontroversi melanda, Adira menyifatkan jika tidak berlaku situasi macam itu pun sebagai perempuan kita kena ada kerja dan simpanan sendiri.

Pada masa sama, Adira juga lega kerana Adnan tidak pernah melarangnya untuk terus aktif selepas mendapat anak kelak.

Biarpun melalui fasa hamil yang teruk dan muntah setiap kali menjamah makanan, Adira cukup senang melalui detik bergelar ibu awal tahun depan.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


8 GAMBAR - RAGAM ZUL YAHYA & KELUARGA

Gambar menarik Zul Yahya yang kini telah menjadi pengarah filem beraksi separuh 'bogel' bersama anak-anak. Heh.

Ikhlasnya, kegembiraan dan kebahagian memang jelas terpancar diwajah mereka sekeluarga.

Jom tengok..!

Klik untuk imej besar...


TERUJA MENANTI HARI KELAHIRAN CAHAYA MATA KETIGA - MAWAR RASHID BAKAL TIMANG ANAK PEREMPUAN

"Siapa teka betul?" itulah kata pelakon Mawar Rashid yang baru-baru ini mengadakan majlis gender reveal bagi mendedahkan jantina cahaya mata ketiganya itu dimana dia memaklumkan bakal menimang anak perempuan tidak lama lagi.

Dalam majlis tersebut yang turut diadakan sambutan ulang tahun kelahiran ke-2 tahun anak keduanya itu telah menyaksikan anak-anak Mawar atau nama sebenarnya Wan Mawar Sahputri Wan Abdul Rashid, 28, bersorak teruja apabila mengetahui jantina adik bongsu yang bakal dilahirkan itu.

Malah suaminya yang juga pelakon iaitu Raf Yaakob juga dilihat teruja dengan berita tersebut. Sehubungan itu, rata-rata pengguna laman sosial mengucapkan tahniah selain turut teruja dengan pengumuman tersebut.

Klik untuk gambar besar

"Dah agak dah anak perempuan, tahniah. Seronok tengok keluarga Mawar ini bahagia saja." - "Semoga dipermudahkan urusan Mawar bersalin nanti, comel reaksi anak-anak," antara komen-komen pengguna laman sosial.

Terdahulu, pada September tahun lalu, Mawar mengumumkan dirinya sudah hamil lima bulan. Jelas Mawar, kehamilan ketiga ini agak mencabar kerana dia mengalami alahan teruk sehingga dikejarkan ke hospital.

Untuk makluman, Mawar mendirikan rumah tangga dengan Raf atau anam sebenarnya Raden Ahmad Faizal Yaakob pada 9 November 2017. Pasangan ini dikurniakan dua anak iaitu Raden Muhammad Rafael dan Raden Seri Rosabella Cinta.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAMA TAKDE KES, ADA BALIK PARASITE DALAM IG AKU" - JUAL BAJU TERPAKAI, SHIERA DIMINTA SEDEKAH

Penyampai radio Suria FM iaitu Sharifah Shahirah atau lebih mesra disapa Shiera baru-baru ini menerusi laman Instagram telah berkongsi keinginan menjual semua pakaian lamanya. Bagaimanapun, tindakan Shiera itu mengundang rasa kurang senang seorang netizen.

Pengguna laman sosial itu berkata, Shiera tidak sepatutnya menjual pakaian yang sudah terpakai itu, sebaliknya hanya memberi sahaja pakaian itu kepada golongan tidak berkemampuan.

"Sedekah sajalah. Dah tak ada duit sangat ke nak jual bagai, kita yang kais pagi makan pagi pun tak terfikir nak jual baju yang dah pakai," tulis individu itu di ruang komen perkongsian tersebut.

Komen yang ditinggalkan individu tersebut turut mengundang kecaman netizen lain yang berpendapat pelakon berusia 45 tahun itu berhak untuk berbuat apa sahaja dengan pakaiannya. Bagaimanapun, kakak kepada pelakon Sharifah Sakinah ini mengakui dia berasa sedih dengan komen individu tersebut yang dianggap keterlaluan.

Klik untuk gambar besar

"Eh Jangan kecilkan hati orang dengan cakap kasar macam tu, baik sangat kamu ni sampai lupa baik orang, nampak jahat orang saja ya. Pergilah IG lain mengata lagi. Go! Salah sebab kami sedih kasar bunyinya. Lepas itu tak follow kita. Tak siasat itu baju siapa, duit pergi mana, inilah fitnah," balas Shiera.

Dalam pada itu, Shiera turut memuat naik paparan skrin komen tersebut dan memberitahu dia berasa kecil hati dan terkilan dengan kenyataan individu tersebut.

"Lama tak ada kes, ada balik parasite dalam IG aku. Kadang-kadang bila cakap depan-depan menyakitkan hati. Ya dia orang baik, orang bersedekah tapi suka kecilkan hati kita. Dia mengata kita. Menangis, sedih, IG dia baik sangat tapi cakap pedih. Dia tak follow kita," ujarnya.

www.myartis.com / Sumber & foto: mStar & Instagram Sharifah Shahirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 GAMBAR - SEKITAR BIRTHDAY PARTY MAWAR RASHID YANG KE-21

Pelakon 'Tundukkan Playboy Itu', Mawar Rashid telah menyambut ulangtahun kelahirannya yang ke-21 semalam. Majlis sambutan hari lahir Mawar telah berlangsung di Setia Sky Residence.

Majlis yang diadakan secara sederhana itu dihadiri oleh kelab peminatnya (mawarians official), teman rapat serta rakan-rakan artis.

Happy Birthday Mawar!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


VIDA KENA SEKOLAH BILA PESAN JANGAN MALAS & HANYA BERGANTUNG BENDERA PUTIH

"Janganlah guna alasan PKP pendapatan terjejas nak beli pampers anak tak boleh, usaha. Tengok adik ni usaha. Pendapatan RM200-RM250 sehari kau mampu? Janji ada keinginan, janji ada usaha dan yang pentingnya kena bersih dan menu sedap," demikian pesan Datuk Seri Vida disamping menasihati mereka yang terjejas diluar sana supaya berusaha daripada berharap bantuan bendera putih sahaja.

Nasihatnya itu mengundang pelbagai reaksi daripada netizen yang terasa dengan pendapatnya seolah melemahkan golongan tidak mampu. Komen segelintirnya, jika tidak mahu membantu lebih baik dia diam sahaja.

"Bila doh kaya gini pulok mulut. Kalau taknak sedekah, takyah banyak bunyi. Duk diam2," komen pengguna Tik Tok bernama Arazzaraz.

"Tak semua keadaan nyer sama... Dato tak nak tolong,,, baik diam, takde orang akan label Dato BISU," tambah nurmelissanatalie.

Kesimpulannya, manusia memang perlu berusaha, tetapi kibar bendera putih itu mungkin adalah pilihan terakhir bagi segelintir daripada mereka yang susah termasuk tidak mempunyai modal untuk berniaga.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGANTIN PUNYAI NAMA SAMA - ERRA FAZIRA TERKEJUT TERIMA UCAPAN TAHNIAH

Selepas entri yang dimuat naik Menteri di Jabatan Perdana Menteri (Hal Ehwal Agama), Datuk Dr Zulkifli Mohamad Al-Bakri menjadi tular, penyanyi, pelakon dan pengacara Erra Fazira, 46, terkejut menerima ucapan tahniah.

Melihat pada entri yang dimuat naik di laman Instagram dan Facebook beberapa jam lalu, Dr Zulkifli mengucapkan tahniah kepada wanita bernama Erra Fazira dan suami atas pernikahan yang berlangsung di pejabat Jabatan Agama Islam Wilayah Persekutuan (JAWI), pagi ini.

Zulkifli bagaimanapun menjelaskan individu berkenaan bukanlah bintang filem 'Sembilu' itu seperti sangkaan ramai sebaliknya ialah seorang wanita yang secara kebetulan memiliki nama sama.

Menurut Zulkifli, pada awalnya dia turut terkejut kerana menyangkakan pelakon filem 'Maria Mariana' itu melangsungkan pernikahan di pejabat Jabatan Agama Islam Wilayah Persekutuan (Jawi).

Klik untuk gambar besar

Gara-gara entri itu, ramai peminat menyangka Erra menyembunyikan berita perkahwinannya. Namun, ramai lega selepas melihat gambar yang dikongsi Dr Zulkifli.

Erra berkata, dia menganggap status yang dimuat naik Dr Zulkfili sebagai usikan dan tidak mengambil hati dengan gurauan berkenaan.

"Saya sendiri dihujani ucapan tahniah tapi dalam gurauan la. Tapi secara tak langsung memberi semangat kepada saya untuk berkahwin. Saya anggap ia sekadar usikan. Pandai ustaz berlawak hingga menghiburkan hati ramai. Apapun, tahniah buat Erra Fazira daripada Erra Fazira," katanya.

Pengurus Erra, Sharendra Abd Razak berkata, dia dihujani panggilan telefon dan mesej menerusi aplikasi WhatsApp yang ingin mengesahkan mengenai berita perkahwinan berkenaan, sejak pagi ini.

"Saya menerima banyak panggilan telefon dan mesej yang ingin kepastian mengenai berita ini. Erra sendiri terkejut, tetapi pada masa sama, dia berasakan berita ini kelakar. Ini kerana, Erra tidak menyangka ada wanita yang memiliki nama sama dengannya.

"Kami akan umum dan tidak akan sesekali merahsiakannya daripada sesiapa sekiranya Erra ingin menamatkan zaman solo," jelas Sharendra.

Sharendra turut dilihat meninggalkan komen dalam IG Dr Zulkifli dengan menulis "Ustaz, saya pun terkejut boss saya kahwin tak bagitau saya," tulisnya.

Erra atau nama sebenarnya, Fazira Wan Chek pernah mengalami kegagalan rumah tangga sebanyak dua kali. Aktres itu mendirikan rumah tangga dengan komposer dan anggota kumpulan KRU, Yusry Abdul Halim pada 2003, namun bercerai pada 2006.

Setahun kemudian, Erra berkahwin dengan Engku Emran Engku Zainal Abidin dan dikurniakan cahaya mata perempuan, Engku Aleesya yang kini berusia 11 tahun. Ikatan perkahwinan Erra dan Emran terlerai selepas tujuh tahun tahun mendirikan rumah tangga.

Erra dilihat menjalinkan hubungan dengan juara Akademi Fantasia musim kelapan, Shahir Zawawi, 32, namun perhubungan putus di tengah jalan, tahun lalu.

Terbaharu, Erra dikaitkan dengan ahli korporat berusia 40 tahun, namun Erra menafikannya dan terkejut dengan gosip yang tersebar. Hingga kini, wanita kelahiran Sungai Choh, Rawang itu belum mempunyai teman istimewa.

www.myartis.com / Sumber & foto: Berita Harian, mStar, Astro Gempak & Instagram Datuk Dr Zulkifli Mohamad Al-Bakri & Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


22 GAMBAR + VIDEO - SEKITAR BULAN MADU NUBHAN & HIDAYAH

Sebaik isterinya, Afifah Hidayah Ahmad Tawfek, 26, pulang dari Mesir, Ahmad Nubhan Ahamad, 29, dan isteri terus terbang ke Amsterdam, Belanda untuk berbulan madu di sana.

"Afifah masih lagi belajar dalam bidang perubatan di Mesir dan akan tamat pengajian pada Jun 2016. Sekarang dia bercuti dan semester baharu akan bermula penghujung September. Jadi kami akan gunakan kesempatan yang ada untuk bercuti dan berbulan madu ke Amsterdam”

Klik gambar untuk size besar

"Destinasi itu dipilih kerana panoramanya yang cantik dengan seni bina bangunan yang menarik," ujar Nubhan sebelum ini.

Melalui gambar tersebut, jelas kelihatan yang mereka berdua begitu 'deep in love' dan semoga bulan madu ini akan mengeratkan lagi hubungan Nubhan dan Hidayah.

Enjoyzzz...

Klik link dibawah ini untuk tonton video

VIDEO 1
VIDEO 2
VIDEO 3

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


6 GAMBAR - FASHA SANDHA BAHAGIA DISAMPING ANAK-ANAK

Kehadiran dua cahaya mata Putra Rayfal dan Putri Raysha Jemaima melengkapi kehidupan pelakon jelita, Fasha Sandha.

"I love you Fal and Jemyma," ujar Fasha Sandha di laman IGnya.

Kebahagiaan adalah milik mereka... mari kita doakan agar mereka terus bahagia.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


LAPORAN TERKINI - PRINCE MENINGGAL DUNIA AKIBAT AIDS?

Kejutan terkini mengenai laporan kematian legenda pop Prince amat mengejutkan apabila penyanyi itu disahkan menghidap AIDS enam bulan lalu.

"Doktor memberitahu Prince kiraan darah beliau adalah yang luar biasa rendah dan suhu badannya menurun berbahaya di bawah 98.6 darjah normal kepada 94 darjah," kata sumber kepada penerbitan The National Enquirer.

"Beliau sangat lemah dan sering keliru. Beliau juga jarang makan," ujar sumber tersebut lagi.

Majalah itu mendakwa Prince yang berusia 57 tahun itu dijangkiti HIV sekitar tahun 90-an, dan kemudian disahkan menghidap AIDS enam bulan lalu.

Beliau enggan mendapatkan rawatan perubatan atas sebab-sebab tersendiri.

Dan pada 23 April, kematiannya telah diputuskan sebagai bukan bunuh diri meskipun banyak spekulasi yang tersebar. Bagaimanapun, hasil bedah siasat yang bakal dilakukan akan dapat menentukan apa sebenarnya yang berlaku.

Untuk rekod, mayatnya ditemui di estetnya di Paisley Park pada 19 April lalu.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


USTAZ DON & ISTERI SELAMAT TIMANG ANAK KETIGA, 'DON SULAIMAN'

Baru-baru ini, penceramah terkenal berstatus selebriti, Ustaz Don Daniyal telah selamat dikurniakan anak ketiga selepas isterinya, Dr. Husna Mohd Zahry selamat bersalin.

Ustaz Don atau nama penuhnya Don Daniyal Don Biyajid, 35, bersama isteri kesayangannya memilih nama yang cukup indah iaitu Don Sulaiman untuk anak lelaki mereka itu.

Berita gembira tersebut dikongsi Husna menerusi Instagramnya kelmarin. Husna juga berkongsi beberapa video pendek dan mendedahkan wajah anaknya selepas bayi lelaki itu menjangkau usia tujuh hari.

"Alhamdulillah thumma Alhamdulillah ♥ Today is the seventh day of existence of the latest addition to our little family.. Introducing Don Sulaiman bin Don Daniyal bin Don Biyajid bin Mustafa bin Hamidon bin Abdul Qahar bin Sulaiman.

Klik untuk gambar besar

"Indeed having this 3rd child was a different experience altogether 😅 Be it during pregnancy, in labour and after birth.. But ala kulli hal, we are so grateful to be blessed with this little angel..

"Thank you to everyone who sent well wishes and prayers and gifts.. May الله shower His blessings through all our children. Ameeen ♥," tulisnya.

Dalam pada itu, ruangan komen foto tersebut juga dihujani dengan ucapan tahniah dan selamat berpantang oleh pengikutnya.

Terdahulu, ustaz Don berkahwin dengan Husna pada 2012. Hasil perkahwinan itu, pasangan ini dikurniakan dua orang anak, Don Mustofa dan Don Ibrohim.

www.myartis.com / Sumber & foto: Instagram @husnazahry

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PA SERIUS MAHU MEMINANG VIDA: "SAYA NAK ANAK, DIA SANGGUP BUAT UJIAN..."

"Saya dah fikir masak-masak! Saya tak mahu main-main dengan perasaan ini terlalu lama. Saya merancang nak merisik dan meminang dalam masa terdekat. Saya pun sudah menghubungi kakaknya di kampung dan beritahu mengenai niat ini.

"Cuma bila waktunya saya tak boleh nak bagi kerana Perintah Kawalan Pergerakan (PKP) menyukarkan keluarga untuk bertemu tapi kalau boleh minggu depan saya nak hantar rombongan.

"Saya dah cakap dengan Vida, dia faham maksud saya tapi dia minta ikut adat sebab dia perempuan, jadi lebih elok kalau jumpa keluarganya dahulu... saya pun tak nak buang masa dah.

Klik untuk gambar besar

"Dah dua kali DSV buat ujian kesuburan... Alhamdulillah dia boleh hamil lagi. Itu satu berita yang baik untuk kami jika berkahwin, sekurang-kurangnya nanti kami boleh timang anak.

"Saya berkahwin sebab memang nak anak dan dia sendiri sanggup buat ujian untuk memastikan dia masih boleh mengandung, saya kira itu satu pengorbanan besar untuk saya. Tapi dalam masa sama terdetik juga rasa kasihan kerana dia perlu mengandung lagi di usia begini.

"Namun dalam sesebuah perkahwinan semestinya soal zuriat juga penting," itulah kata bekas pembantu peribadi (PA) kepada Datuk Seri Vida (DSV) iaitu Ahmad Iqbal Zulkefli yang merancang meminang jutawan kosmetik itu dalam masa terdekat.

Menurut Iqbal, 27, dia serius mahu melangkah ke fasa baharu kehidupan dan enggan membuang masa bermain cinta dengan bekas majikannya itu.

Sebelum itu, menerusi Instagram Vida ada berkongsi rakaman panggilan video bersama Iqbal yang dilakukan baru-baru ini. Menerusi rakaman tersebut, Iqbal mengakui terlalu merindui jutawan kosmetik itu dan mahu meneruskan hubungan mereka ke fasa baharu.

Sementara itu, Iqbal yang juga merupakan usahawan produk wangian berkata dia lega apabila Vida disahkan oleh doktor masih subur dan boleh mendapatkan zuriat.

Dalam pada itu, Iqbal menafikan dia dan Vida menjaja kisah cinta ini sebagai gimik untuk melariskan produk jualan mereka: "Semua yang kami kongsi di media setakat ini benar cuma DSV biasalah, tidak boleh lari daripada menjual produk.

"Saya minta dia perlahankan sikit menjual tapi dia kata itu dah sebati dengannya. Tapi saya mahu orang ramai tahu, luahan perasaan saya ini adalah benar. Saya tak boleh nak simpan perasaan yang dah lama terbuku dalam hati ini," ujarnya lagi.

Terdahulu, Iqbal mendedahkan dia dengan Vida atau nama sebenar Hasmiza Othman, 49, hampir berkahwin pada tahun 2018. Namun perancangan mereka itu tidak kesampaian atas sebab-sebab tertentu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKAK SERTAI 'ALL TOGETHER NOW MALAYSIA 2' - TOMOK BERSIKAP PROFESIONAL, TAK BANGUN BERI MARKAH

Kakak kepada penyanyi Tomok iaitu Dayang Suria, 41, dilihat turut menjadi salah seorang peserta program All Together Now Musim Kedua (ATNM2). Pada konsert minggu kedua ATNM2 yang berlangsung Ahad lalu, Tomok akui tidak memberikan markah kepada kakaknya itu.

Ini kerana jelas Tomok, dia terpaksa bersikap profesional memandangkan kakaknya itu tidak memberikan persembahan yang terbaik pada malam Ahad lalu dan hanya menerima 12 markah daripada 50 juri.

"Memang dia kakak saya tapi saya rasa pemilihan lagu dia tak tepat dan bila dia menyanyi terdengar yang dia sedang gementar. Malah saya rasa arrangement lagu juga salah…Serba serbi salah lah. Tomok nak bangun pun susah.

"Tomok kena profesional dan jujur kena pilih peserta atau pelapis yang terbaik untuk masuk dalam industri kita. Lagipun Tomok dipanggil untuk mencari yang terbaik. Walau kakak sendiri, kalau tak bagus Tomok tak boleh bangun," ujarnya.

Namun begitu, Tomok atau nama sebenarnya Shah Indrawan Ismail, 38, tetap memberi sokongan kepada kakaknya dengan berjumpa serta memberi beberapa nasihat di luar pentas selepas persembahannya.

Klik untuk gambar besar

"Sebenarnya selepas persembahannya saya ada berjumpa dengan dia di luar pentas. Saya ada bagi advise dan tip mengenai lagu kena tepat dan sebagainya saya harap dia boleh belajar di masa akan datang," katanya.

Pada minggu kedua ATNM2, kumpulan El Coro Ensemble memecah rekod sulung sebagai peserta pertama yang meraih 100 markah pertama. Seorang lagi peserta Zam Ryzam antara peserta yang berjaya mara ke final selepas menewaskan Ana Syuhada seorang ibu yang sedang hamil dengan 72 markah dalam pusingan Sing-Off.

ATNM2 mempersembahkan barisan juri yang popular dan terkenal dengan mengetengahkan 13 muka juri baharu termasuk Datuk Aznil Hj. Nawawi, Ajai, Rozita Che Wan, Shila Amzah, Nikki Palikat, Marsha Milan, Reshmonu, Vince Chong serta ramai lagi.

Datuk Syafinaz Selamat pula menggalas tugasan sebagai Kapten Juri yang baharu. Manakala pengacara bubbly dan bertenaga, Sherry Alhadad kembali untuk mengemudi ATNM2.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI KAD KAHWIN YUSRY DAN LISA SURIHANI

Hanya tinggal 13 hari sahaja lagi sebelum menjelangnya perkahwinan Lisa Surihani dan Yusry KRU pada 23 Februari ini. Jika sebelum ini kita hanya melihat bahagian hadapan kad kahwin pasangan ini, tapi imej kad kahwin terbaru ini nampaknya lebih jelas dan terperinci.

Ia siap disertakan dengan sarungnya sekali dari sisi hadapan dan bahagian dalam. Harapan kita, semoga apa yang dirancang oleh mereka akan berjalan lancar tanpa sebarang masalah. Jom tengok..!

Klik untuk imej besar...
Bahagian dalam kad bersama sarung.

Bahagian luar kad - tempat nama penerima yang diundang...